polyglot-tagger/wikipedia-language-snippets-filtered huggingface dataset:
ಕಿಂಗ್ಸ್ ಸರ್ಕಲ್ ಎಂದು ಹೆಸರಾದ ಈಗಿನ ಮಹೇಶ್ವರೀ ಉದ್ಯಾನ್ ನ ಅಕ್ಕ-ಪಕ್ಕದ ಸ್ಥಳವನ್ನು ಮೊದಲು 'ಕಿಂಗ್ಸ್ ಸರ್ಕಲ್' ಎಂತಲೇ ಕರೆಯಲಾಗುತ್ತಿತ್ತು. ವಿಕ್ಟೋರಿಯ ರಾಣಿಯ ತರುವಾಯ ೭ ನೇ ಎಡ್ವರ್ಡ್ ಪಟ್ಟಕ್ಕೆ ಬಂದರು. ಆಗ ಇಂಗ್ಲೆಂಡ್ ನ ಅಧಿಪತ್ಯದಲ್ಲಿದ್ದ ವಿಶ್ವದ ಪ್ರಮುಖ ತಾಣಗಳಿಗೆ ಕಿಂಗ್ ಎಂಬ ಉಪಾಧಿಯನ್ನು ಕೊಟ್ಟರು. ಹಾಗಾಗಿ, ಆಗ ಬೊಂಬಾಯಿನ ಆಸ್ಪತ್ರೆಗೆ ಕಿಂಗ್ ಎಡ್ವರ್ಡ್ ಆಸ್ಪತ್ರೆ,ದಾದರ್ ಕಿಂಗ್ಸ್ ಸ್ಕೂಲ್, ಕಿಂಗ್ಸ್ ಸರ್ಕಲ್, ಕಿಂಗ್ಸ್ ಲಾಂಡ್ರಿ ಇತ್ಯಾದಿ ಹೆಸರುಗಳು ಬಂದವು. ದಕ್ಷಣ ದಿಕ್ಕಿಗೆ ದಾದರ್, ಉತ್ತರಕ್ಕೆ ಸಾಯನ್, ಮತ್ತು ಪಶ್ಚಿಮಕ್ಕೆ ಮಾಟುಂಗ ರೈಲ್ವೆ ನಿಲ್ದಾಣ, ಹಾಗೂ ಪೂರ್ವಕ್ಕೆ ವಡಾಲ ಜಿಲ್ಲೆಗಳಿವೆ. ಈಗ ಮಹೇಶ್ವರಿ ಉದ್ಯಾನದ ಮೇಲ್ವಿಚಾರಣೆಯನ್ನು ಲಾರ್ಸೆನ್ ಅಂಡ್ ಟೂಬ್ರೊ ಕಂಪೆನಿಯವರು ಅತ್ಯಂತ ಸಮರ್ಪಕವಾಗಿ ನೋಡಿಕೊಳ್ಳುತ್ತಿದ್ದಾರೆ. ಉದ್ಯಾನದಲ್ಲಿ ಒಳ್ಳೆಯ ಹೂವಿನ ಗಿಡಗಳನ್ನು ನೆಟ್ಟಿದ್ದಾರೆ. ಉತ್ತಮವಾದ ಹುಲ್ಲಿನ ಹಾಸಿದೆ. ಮಕ್ಕಳಿಗೆ ಉತ್ತಮವಾದ ಜಾರುವ ಬಂಡೆ, ಉಯ್ಯಾಲೆಗಳು, ಮತ್ತು ಬಾರ್ ವ್ಯಾಯಾಮ ಮಾಡುವ ವ್ಯವಸ್ಥೆಯಿದೆ. ಜನರು ಕುಳಿತುಕೊಳ್ಳಲು ಒಳ್ಳೆಯ ಸಿಮೆಂಟಿನ ಮಂಚಗಳಿವೆ. ಎರಡು ಲತಾಗೃಹಗಳಿದೆ. ಅದರ ಒಳಗೆ ಮತ್ತು ಮೇಲೆ, ಹೂವಿನ ಬಳ್ಳಿಗಳನ್ನು ಹಬ್ಬಿಸಿದ್ದಾರೆ. ಒಳಗಿನ ಹಾಸು ಕಲ್ಲುಗಳ ಮೇಲೆ ಪರಿವಾರದ ಸದಸ್ಯರುಗಳು ಕುಳಿತು ಆನಂದಿಸಬಹುದು.
ಇತ್ತೀಚೆಗೆ ಫ್ಲೈಯ್ ಓವರ್ ಸಿದ್ಧವಾಗಿದೆ. ಅದನ್ನು ವಾಹನ ಚಾಲಕರಿಗೆ ವಹಿಸಿಕೊಟ್ಟಿದ್ದಾರೆ. ಅದು ಮಹೇಶ್ಚರಿ ಉದ್ಯಾನದ ಮಧ್ಯಭಾಗದಲ್ಲಿ ಹಾದು ಹೋಗಿದೆ. ಚಿಕ್ಕ-ಪುಟ್ಟ ವಾಹನಗಳು ಯಾವ ಅಡೆತಡೆಯಿಲ್ಲದೆ ಥಾಣೆಯ ವರೆಗೆ ಹೋಗಲು ಈ 'ಫ್ಲೈಓವರ್ ಸೇತುವೆ'ಗಳು ನೆರವಾಗುತ್ತವೆಯೆಂಬ ಆಶೆಯ ಮೇರೆಗೆ ಇವನ್ನು ನಿರ್ಮಿಸಿದ್ದಾರೆ. ಮೊದಲು ಮಾಟುಂಗದ ವಾಸಿಗಳಿಗೆ ಸಿಮೆಂಟ್ ಕಾಂಕ್ರೀಟ್ ನ ದೊಡ್ಡ ಕಾಲಂಗಳು ಬಂದು ಆ ಪ್ರದೇಶದ ಸೌಂದರ್ಯ ಕೆಡಬಹುದೆಂದು ಶಂಕಿಸಿದ್ದರು. ಆದರೆ ವಾಹನಗಳ ಓಡಾಟಕ್ಕೆ ಅನುಕೂಲ್ವಾಗುವಂತೆ. ಫ್ಲೈಯ್ ಓವರ್ ರಸ್ತೆ ಅನಿವಾರ್ಯವಾಗಿ ಕಟ್ಟಲೇ ಬೇಕಾಗಿತ್ತು. ಉದ್ಯಾನದ ಮಧ್ಯೆ ಕಂಭಗಳು ಬಂದಿದ್ದರೂ ಅವುಗಳಿಂದ ಪಾರ್ಕ್ ಗೆ ಬರುವ ಮಕ್ಕಳು, ಹೆಣ್ಣುಮಕ್ಕಳು ಮತ್ತು ಹಿರಿಯ ನಾಗರಿಕರಿಗೆ, ಯಾವ ಅನಾನುಕೂಲವೂ ಆಗಿಲ್ಲ. ಈ ಸುಂದರ ಉದ್ಯಾನದ ಮೇಲ್ವಿಚಾರಣೆಯನ್ನು 'ಲಾರ್ಸೆನ್ ಅಂಡ್ ಟೂಬ್ರೊ ಕಂಪೆನಿ'ಯವರು ಅತ್ಯುತ್ತಮವಾಗಿ ನಿರ್ವಹಿಸಿಕೊಂಡು ಹೋಗುತ್ತಿದ್ದಾರೆ. ಉದ್ಯಾನದ ಅಂದ-ಚೆಂದಗಳು ಚೆನ್ನಾಗಿ ಕಾಪಾಡಲ್ಪಟ್ಟಿವೆ.
'ಮಂಗಳೂ'ರಿನ ಹೊರಆವರಣದಲ್ಲಿನ 'ಕೋಟೆಕಾರು ಬೀದಿ' ಸಮೀಪದ ಕೊಂಡಾಣದಲ್ಲಿ ಬೆಳೆದರು.ಅವರು ಆರಿಸಿಕೊಂಡವಿಷಯ 'ತೆಂಗುಬೆಳೆ'. ಅದರಲ್ಲೇ ತಮ್ಮ ಮನಸ್ಸನ್ನು ನಿಲ್ಲಿಸಿ ಕಾರ್ಯಥರಾದ ಚಂದ್ರಶೇಖರ್ ಒಬ್ಬ ಮಾದರಿ ವ್ಯಕ್ತಿಯಾಗಿ ಇಂದಿನ ಯುವ ಜನಾಂಗಕ್ಕೆ ಉದಾಹರಣೆಯ ರೂಪದಲ್ಲಿ ಕಾಣಿಸಿಕೊಂಡಿದ್ದಾರೆ. 'ಮಾಸ್ಟರ್ ಡಿಪ್ಲೊಮಾ ಇನ್ ಸಾಫ್ಟ್ವೇರ್ ಇಂಜಿನಿಯರಿಂ'ಗ್ ವ್ಯಾಸಂಗಮಾಡಿದ ಚಂದ್ರಶೇಖರ ಗಟ್ಟಿಯವರು,ಬೆಳೆ ಬೆಳೆಯುವ ಬಗ್ಗೆ ಅಪಾರ ಆಸಕ್ತಿಯನ್ನು ಬಾಲ್ಯದಿಂದಲೇ ಹೊಂದಿದ್ದರು. ೧೦ ನೆಯ ತರಗತಿಯಲ್ಲಿದ್ದಾಗ ತಮ್ಮ ವ್ಯಾಸಂಗವನ್ನು ಮೊಟಕುಗೊಳಿಸಿ,ಬೇಸಾಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.ಆದರೆ ಕೆಲವು ಅನಿವಾರ್ಯಕಾರಣಗಳಿಂದಾಗಿ ತಮ್ಮ ಓದನ್ನು ಮುಂದುವರೆಸಿದರು.ಮುಂದೆ ಪ್ರತಿಷ್ಠಿತ ಕಂಪೆನಿಯೊಂದರಲ್ಲಿ 'ವೈಟ್ ಕಾಲರ್ ಕೆಲಸ'ವನ್ನೂ ಗಿಟ್ಟಿಸಿಕೊಂಡು ಸುಮಾರು ೧೦ ವರ್ಷಗಳಕಾಲ ದುಡಿದರು. ಆದರೆ ಅವರ ಹೃದಯದಲ್ಲಿ ತಮ್ಮ 'ಜಮೀನು' ಮತ್ತು 'ಕೃಷಿ'ಯೇ ತುಂಬಿತ್ತು. ತೆಂಗು ಬೆಳೆಯಲ್ಲಿ ಅವರು ತಮ್ಮನ್ನು ಮೊದಲು ತೊಡಗಿಸಿಕೊಂಡರು.ವಿಶೇಷವಾಗಿ ಅವರು ಆರಿಸಿಕೊಂಡ ತೆಂಗಿನ 'ಕೆಂದಾಳಿ'ಯ ಹಲವಾರು ತಳಿಗಳನ್ನು 'ಸಾವಯವ ಗೊಬ್ಬರ' ಬಳಸಿ, ಬಹಳ ಉತ್ತಮ ಇಳುವರಿಯನ್ನು ಪಡೆದು ಕೈತುಂಬಾ ಹಣಗಳಿಸಿದರು. ಕೆಂದಾಳಿಯಲ್ಲಿನ ಹಲವು ವಿಧಗಳು :
ಕೃಷಿ ಇಲಾಖೆಯ ವತಿಯಿಂದ ಹೋದವರ್ಷ ೨೦೧೦ ರಲ್ಲಿ, ಪ್ರಶಸ್ತಿಗಾಗಿ ಅರ್ಜಿಗಳನ್ನು ಆಹ್ವಾನಿಸಿದಾಗ, ಚಂದ್ರಶೇಖರರೂ ಅರ್ಜಿ ಸಲ್ಲಿಸಿದ್ದರು.ಜಿಲ್ಲಾ ರಾಜ್ಯಮಟ್ಟದ ತೋಟಗಾರಿಕೆ ಇಲಾಖೆಯ ತಂಡ ಅಧ್ಯಯನ ನಡೆಸಿ 'ಚಂದ್ರಶೇಖರ ಗಟ್ಟಿ'ಯವರ ಹೆಸರನ್ನು 'ರಾಷ್ಟ್ರೀಯ ಪ್ರಶಸ್ತಿ'ಗೆ ಶಿಫಾರಿಸು ಮಾಡಿತು.'ಕೇಂದ್ರ ಸರ್ಕಾರದ ತೆಂಗುಅಭಿವೃದ್ಧಿಮಂಡಳಿ ತಂಡ' ಅಂತಿಮ ಸುತ್ತಿನ ಆಯ್ಕೆಗಾಗಿ ನಡೆಸಿದ ಪರೀಕ್ಷೆಯಲ್ಲೂ ಆಯ್ಕೆಯಾದರು.
'ಸಾಫ್ಟ್ವೇರ್ ಅಭಿಯಂತ', ಕೆ. ಚಂದ್ರಶೇಖರ ಗಟ್ಟಿಯವರ ನಿಜವಾದ ನಾಮಧೇಯ, ಕೊಂಡಾಣ ಚಂದ್ರಶೇಖರ ಗಟ್ಟಿ ಎಂದು. ತಮ್ಮ ಮನೆಯಲ್ಲಿ ವಂಶಪಾರಂಪರ್ಯವಾಗಿ ನಡೆದುಬಂದ ಕೃಷಿಯನ್ನು ಮುಂದುವರೆಸಿಕೊಂಡು ಹೋಗುತ್ತಿರುವ ಇವರು, ಅದೇ ವಲಯದಲ್ಲಿ ಅನೇಕ ಹೊಸವಿಚಾರಗಳಿಗೆ ಗ್ರಾಸವಾಗಿ, 'ರಾಷ್ತ್ರೀಯ ಮನ್ನಣೆ'ಗೆ ಪಾತ್ರವಾಗುವಷ್ಟು ಮೇಲೆ ಬೆಳೆದಿದ್ದಾರೆ.
ಇವರ ತೋಟಕ್ಕೆ ಭೇಟಿನೀಡಿದ ಬಾಗಲಕೋಟೆ ಕೃಷಿವಿಶ್ವವಿದ್ಯಾಲಯದ ತಜ್ಞರು ಅವರ ಕೆಲಸವನ್ನು ಮೆಚ್ಚಿ ೫ ಗಿಡಗಳ ಮಾದರಿಯನ್ನು ಡಿ.ಎನ್.ಎ ಪರೀಕ್ಷೆಗೆ ಕೊಂಡೊಯ್ದಿದ್ದಾರೆ. ಈ ಮೌಲಿಕ ಕೆಲಸ ತೆಂಗು ಬೆಳೆಯಲ್ಲಿ ಮತ್ತಷ್ಟು ಸಂಶೋಧನೆಗೆ ಎಡೆಮಾಡಿಕೊಟ್ಟಿದೆ.
ಲಾಡೆನ್, ತಾವೊಬ್ಬ ಮಹಾ-ಆತಂಕಿಯಾದರೂ ಯಾವುದೇ ಕಾರಣಕ್ಕೂ ಅವರ ಮಕ್ಕಳ್ಯಾರೂ ಆ ವ್ಯವಸಾಯದಲ್ಲಿ ಭಾಗಿಯಾಗಬಾರದೆಂದು 'ಉಯಿಲಿ'ನಲ್ಲಿ ಸ್ಪಷ್ಟವಾಗಿ ಉಲ್ಲೇಖಿಸಿದ್ದಾರೆ. ಅದನ್ನು ತಮ್ಮ ವೈಯಕ್ತಿಕ ಜೀವನದಲ್ಲಿ ಅಳವಡಿಸಿದ್ದೂ ನಿಜವಾಗಿದೆ. ತಮ್ಮ ಬಿಡುವಿಲ್ಲದ ಕಾರ್ಯಾಚರಣೆಯಲ್ಲಿ ಮಕ್ಕಳ ಹಾಗೂ ಪರಿವಾರದಬಗ್ಗೆ ಗಮನ ಹರಿಸಲಾಗದ್ದಕ್ಕೆ ಕ್ಷಮೆಕೇಳಿರುತ್ತಾರೆ. ತನ್ನ ಹೆಂಡತಿಯರಿಗೆ ಸ್ಪಷ್ಟವಾಗಿ ಅರುಹಿರುವುದೇನೆಂದರೆ, ತಮ್ಮ ಮರಣಾನಂತರ ಮಕ್ಕಳ ಯೋಗಕ್ಷೇವನ್ನು ಪ್ರಧಾನವಾಗಿ ಪರಿಗಣಿಸಬೇಕು. ಅದಕ್ಕಾಗಿ, ಅವರು ಬೇರೆ ಮದುವೆಯಾಗಕೂಡದು. ತನ್ನ ೨೪ ಮಕ್ಕಳನ್ನು ಚೆನ್ನಾಗಿ ಪೋಷಿಸುವ ಜವಾಬ್ದಾರಿ ಹೊರಬೇಕು. ತಾವು ಬಿಟ್ಟುಹೋಗುವ ೧೮ ಮಿಲಿಯನ್ ಡಾಲರ್ ಆಸ್ತಿಯನ್ನು ಹೇಗೆ ವಿತರಿಸಿಕೊಳ್ಳಬೇಕೆನ್ನುವ ಬಗ್ಗೆ ಯಾವ ಮಾಹಿತಿಯೂ ದೊರೆತಿಲ್ಲ. ಮಕ್ಕಳ್ಯಾರೂ
ರಾಜಕೀಯ ಚಟುವಟಿಕೆಗಳಲ್ಲಿ ತಮ್ಮನ್ನು ಒಡ್ಡಿಕೊಳ್ಳಬಾರದು. ಧಾರ್ಮಿಕ ಚರ್ಚೆಗಳ ಬಗ್ಗೆ ತಲೆಕೆಡೆಸಿಕೊಳ್ಳಬಾರದು. ಕಾಲೇಜ್ ಗೆ ಶರಣುಹೊಡೆದ ನಂತರ ಒಸಾಮ, ೧೯೭೯ ರ ಡಿಸೆಂಬರ್ ನಲ್ಲಿ ಅವರ ಗುರು, ಡಾ. ಅಝಾಮ್ ನ ಹೇಳಿಕೆಯಂತೆ, ಪಾಕಿಸ್ತಾನಕ್ಕೆ ಹೋಗಿ, ಅಲ್ಲಿನ ಪ್ರಮುಖ ಸಂಘಟನೆಗಳಲ್ಲೊಂದಾದ ’ಜಮಾತೆ ಇಸ್ಲಾಮಿಯ’ ದ ಚಿಂತಕ 'ಬುರ್ಹಾನುದ್ದೀನ್ ರಬಾನಿ'ಯವರನ್ನು ಪ್ರಥಮಬಾರಿಗೆ ಭೆಟ್ಟಿಯಾದರು. ಆಫ್ಘಾನಿಸ್ತಾನದಲ್ಲಿ ಸೋವಿಯಟ್ ಒಕ್ಕೂಟದ ವಿರುದ್ಧ 'ಜಿಹಾದ್' ಘೋಷಿಸಿದ್ದ ಒಕ್ಕೂಟದ ೭ ಕಮಾಂಡರ್ ಗಳಲ್ಲಿ ಒಬ್ಬರಾಗಿದ್ದರು. ಈ ಸಂಘಟನೆಗೆ ರೂಪುಕೊಟ್ಟ ಅಝಾಮ್ ಇಸ್ಲಾಮಾಬಾದ್ ನ ’ಅಂತಾರಾಷ್ಟ್ರೀಯ ಇಸ್ಲಾಮಿಕ್ ವಿಶ್ವವಿದ್ಯಾಲಯ’ದಲ್ಲಿ ಪ್ರಾಧ್ಯಾಪಕರಾಗಿ ವೃತ್ತಿ ಆರಂಭಿಸಿದ್ದರು. ಆಗ ಪಾಕೀಸ್ತಾನದಲ್ಲಿ ಪ್ರಶಿಕ್ಷಣಗಳಿಸಿದ ಕೆಲವೇ 'ಮುಜಾಹಿದ್ದೀನ್' ಗಳು 'ಆಫ್ಘಾನಿಸ್ತಾನ'ಕ್ಕೆ ಹೋಗಿ, ಗೆರಿಲ್ಲಾ ದಾಳಿಯಲ್ಲಿ ರಷ್ಯನ್ ಸೇನೆಗಳ ವಿರುದ್ಧ ಕಾಯಾಚರಣೆಗಳನ್ನು ಕೈಗೊಂಡು ಮರಳುತ್ತಿದ್ದರು.
'ಒಸಾಮಾ ಬಿನ್ ಲಾಡೆನ್‌'ನ ಸಾವನ್ನು ಭಾನುವಾರ, ಮೇ ೧, ೨೦೧೧ ರಂದು ಸುಮಾರು ರಾತ್ರಿ ೧೦:೩೦ .ವೇಳೆಗೆ ವರದಿ ಮಾಡಲಾಯಿತು. ಅಮೆರಿಕಾದ ಮಿಲಿಟರಿ ಪಡೆ ಪಾಕಿಸ್ತಾನದ ಅಬ್ಬೋತ್ತಬಾದ್‌ನಲ್ಲಿ, , ಒಸಾಮಾ ಬಿನ್ ಲಾಡೆನ್‌ನನ್ನು ೪೦ ನಿಮಿಷದ ಗುಂಡಿನ ಚಕಮಕಿಯ ನಂತರ ಗುಂಡು ಹೊಡೆದು ಹತ್ಯೆಗೈದು, ನಂತರ ಆತನ ಶವವನ್ನು ವಶಕ್ಕೆ ತೆಗದುಕೊಂಡರು, ಅಮೆರಿಕಾ ಅಧ್ಯಕ್ಷ ಬರಾಕ್ ಒಬಾಮ ಮೇ ೧, ೨೦೧೧ ರಂದು ಅಧಿಕೃತ ಪ್ರಕಟಣೆಯಲ್ಲಿ ಬಿನ್ ಲಾಡೆನ್‌ನನ್ನು ಒಂದು ಸಣ್ಣ ವಿಶೇಷ ಕಾರ್ಯಪಡೆಯು ಕೊಂದು ಹಾಕಿರುವುದಾಗಿ ಹೇಳಿಕೆ ನೀಡಿದರು. ಈ ಕಾರ್ಯಾಚರಣೆಯನ್ನು ಪಾಕಿಸ್ತಾನದಲ್ಲಿ ನೆಲೆಹೂಡಿರುವ ಅಮೆರಿಕಾದ ಜಾಯಿಂಟ್ ಸ್ಪೆಶಲ್ ಆಪರೇಶನ್ಸ್ ಕಮಾಂಡ್‌ ಪಡೆಗಳು ಹಾಗು ಅಮೆರಿಕಾದ ಕೇಂದ್ರೀಯ ಗುಪ್ತಚರ ಸಂಸ್ಥೆ ಸೆಂಟ್ರಲ್ ಇಂಟೆಲಿಜೆನ್ಸ್ ಏಜೆನ್ಸಿ ನಡೆಸಿದವು.
ತಂದೆ, ಮಹಮದ್ ಲಾಡೆನ್. ತಾಯಿ, ಹಮೀದಾ ಆಲ್ ಅತ್ತಾಸ್, ಇವರ ಏಕೈಕ ಪುತ್ರನೇ ಒಸಾಮಾ ಬಿನ್ ಲಾಡೆನ್. ಮಹಮದ್ ಲಾಡೆನ್ ರ ೧೦ ನೆಯ ಪತ್ನಿ ಹಮೀದಾ, ೧೯೫೭ ರ, ಮಾರ್ಚ್ ೧೦ ರಂದು, ಸೌದಿ ಅರೇಬಿಯದ 'ರಿಯಾದ್' ನಗರದಲ್ಲಿ ಜನ್ಮ ಕೊಟ್ಟರು. ಆಕೆ ಸಿರಿಯಾ ದೇಶದ ಡಮಾಸ್ಕಸ್ ನಗರದ 'ಅಲಾವಿ' ಬುಡಕಟ್ಟಿಗೆ ಸೇರಿದವರು. ಒಸಾಮಾ, ೧೯೬೮ ರಿಂದ ೧೯೭೬ ರ ವರೆಗೆ ಜೆಡ್ಡಾದ 'ಆಲ್ ತಗೇರ್ ಮಾದರಿ ಶಾಲೆ'ಯಲ್ಲಿ ವಿದ್ಯಾರ್ಜನೆ ಮಾಡಿ, ೭೦ ರ ದಶಕದ ಅಂತ್ಯದಲ್ಲಿ 'ಕಿಂಗ್ ಅಬ್ದುಲ್ ಅಝೀಝ್ ವಿಶ್ವ ವಿದ್ಯಾಲಯದಲ್ಲಿ 'ಅರ್ಥ ಶಾಸ್ತ್ರ' ಹಾಗೂ 'ಆಡಳಿತ ನಿರ್ವಹಣೆಯಲ್ಲಿ ಪದವಿ' ಗಳಿಸಲು ಕಾಲೇಜ್ ಸೇರಿದರು. ಕಾಲೇಜ್ ಶಿಕ್ಷಣದ ಬಳಿಕ ತಮ್ಮ ಕುಟುಂಬದ ಉದ್ಯೋಗದಲ್ಲಿ ಶಾಮಿಲ್ ಗೊಳ್ಳುವ ಯೋಜನೆಯಿತ್ತು.
ಮಿತಭಾಷಿ, ಕವಿಯ ಮನಸ್ಸಿನ, ಭಾವಜೀವಿ, ಅಂತರ್ಮುಖಿ, ಇಸ್ಲಾಂ ಧಾರ್ಮಿಕ ಗ್ರಂಥಗಳಲ್ಲಿ ಅತೀವ ಆಸಕ್ತ. ಕಾಲೇಜಿನಲ್ಲಿ ಇಸ್ಲಾಂಧರ್ಮದ ಬಗ್ಗೆ ಪಾಠಮಾಡುತ್ತಿದ್ದ ಮಹಮದ್ ಕುತುಬ್ ಎಂಬುವರಿಂದ ಸಾಕಷ್ಟು ಪ್ರಭಾವಿತರಾಗಿದ್ದರು. 'ಮುಸ್ಲಿಮ್ ಬ್ರದರ್ ಹುಡ್' ಎಂಬ ಮೂಲಭೂತವಾದಿ ಸಂಘಟನೆಯ 'ಸಯ್ಯದ್ ಕುತುಬ್' ಮತ್ತು 'ಅಬ್ದುಲ್ಲಾ ಅಜಾಮ್' ಅವರ ನಿಕಟವರ್ತಿಯಾಗಿದ್ದ 'ಮಹಮದ್ ಕುತುಬ್' ತನ್ನ ಮೆಚ್ಚಿನ ವಿದ್ಯಾರ್ಥಿಯ ಬಗ್ಗೆ 'ಅಜಾಮ್'ಗೆ ಮಾಹಿತಿ ನೀಡಿದರು. 'ಅಜಾಮ್' ಜೊತೆಯಲ್ಲಿ ಗಂಟೆಗಟ್ಟಲೆ ಧರ್ಮದ ವಿಚಾರಗಳನ್ನು ಚರ್ಚಿಸುತ್ತಾ ಅಂತಿಮ ವರ್ಷದ ಪದವಿ ಪರೀಕ್ಷೆ ಬಂದದ್ದೇ ಅವರಿಗೆ ತಿಳಿಯಲಿಲ್ಲ. 'ಒಸಾಮಾ' ಕಾಲೇಜಿಗೆ ಶರಣುಹೊಡೆದು ಹೊರಗೆ ಹೊರಟರು.
ಪಾಕೀಸ್ತಾನದ ಗುಪ್ತಚರರ ಸಂಸ್ಥೆ, ನ ಮುಖ್ಯಸ್ಥ ಹಮೀದ್ ಗುಲ್ ರನ್ನು ಒಸಾಮಾ ಭೆಟ್ಟಿಯಾದರು. ಅಂದಿನ ದಿನಗಳಲ್ಲಿ ಅಮೆರಿಕದ ಗುಪ್ತಚರ ಸಂಸ್ಥೆ ಪರೋಕ್ಷವಾಗಿ ಆಫ್ಘಾನಿಸ್ಥಾನದಲ್ಲಿ ನಡೆಸಿದ್ದ ’ಆಪರೇಷನ್ ಸೈಕ್ಲೋನ್’ ಕಾರ್ಯಾಚರಣೆಯಲ್ಲಿ ಸಿ ಐ ಎ ಹಾಗೂ ಮುಜಾಹಿದ್ದೀನ್ ಸಂಘಟನೆಗಳ ಮಧ್ಯೆ ಐ ಎಸ್ ಐ ಮಧ್ಯವರ್ತಿಯಾಗಿ ಪಾತ್ರವಹಿಸಿತ್ತು. ಸಿ ಐ ಎ ಪಡೆಗಳು ಪರೋಕ್ಷವಾಗಿ 'ಮುಜಾಹಿದ್ದೀನ್' ಗಳಿಗೆ ಪಾಕೀಸ್ತಾನದಲ್ಲಿ ಸೈನ್ಯ ತರಬೇತಿ ಕೊಟ್ಟು ಅತ್ಯಾಧುನಿಕ ಶಸ್ತ್ರಾಸ್ತ್ರಗಳನ್ನು ಒದಗಿಸಿ ಆಫ್ಘಾನಿಸ್ತಾಕ್ಕೆ ಹೋಗಿ ಕದನಮಾಡಲು ಪ್ರೇರೇಪಿಸುತ್ತಿದ್ದವು.
ಒಸಾಮಾ ಬಿನ್ ಮೊಹಮ್ಮದ್ ಬಿನ್ ಅವದ್ ಬಿನ್ ಲಾಡೆನ್ ಸೌದಿ ಅರೇಬಿಯದ ಶ್ರೀಮಂತ ಬಿನ್ ಲಾಡೆನ್ ಪರಿವಾರದ ಸದಸ್ಯ, ಜಿಹಾದಿ ಭಯೋತ್ಪಾದಕ ಸಂಸ್ಥೆಯಾದ ಅಲ್ ಖೈದಾದ ಸಂಸ್ಥಾಪಕ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಸೆಪ್ಟೆಂಬರ್ ೧೧ ೨೦೦೧ರಂದು ನಡೆದ ದಾಳಿ ಮತ್ತು ಇನ್ನೂ ಅನೇಕ ನಾಗರಿಕ ಮತ್ತು ಸೈನ್ಯ ಗುರಿಗಳ ಮೇಲೆ ನಡೆದ ದಾಳಿಗಳ ಜವಾಬ್ದಾರ.
ಪ್ರತಿದಿನವೂ ಸಂದರ್ಶನ. ನಾಟಕ ಸಂಗೀತ,ನೃತ್ಯ ಕ್ಷೇತ್ರದ ಪ್ರತಿಭಾವಂತ ಕಲಾವಿದರನ್ನು ಮೊದಮೊದಲು ಕಾರ್ಯಕ್ರಮಕ್ಕೆ ಆಹ್ವಾನಿಸಲಾಯಿತು. ೪೦-೫೦ ಸಂದರ್ಶ ಆಗೋವರೆಗೆ ಸ್ವಲ್ಪ ತೊಡಕಾಗಿತ್ತು. ಇದುವರೆವಿಗೆ ಸುಮಾರು ೪ ಸಾವಿರಕ್ಕೂ ಅಧಿಕ ವ್ಯಕ್ತಿಗಳನ್ನು ಸಂದರ್ಶಿದ್ದಾಗಿದೆ. ದೂರದರ್ಶನದ ವಿವಿಧ ಭಾಷೆಗಳ ಚಾನೆಲ್ ಗೆ ಹೋಲಿಸಿದರೆ ಇದೊಂದು ದಾಖಲೆ ಎನ್ನುವ ಮಾತಿದೆ. ಮಧ್ಯೆ , ಬಿ.ಎನ್.ಚಂದ್ರಶೇಖರ್ ಸುಮಾರು ೪ ವರ್ಷಗಳ ಕಾಲ ನಿರ್ಮಿಸಿದ್ದರು. ಉಳಿದಂತೆ ಶಿವಕುಮಾರ್ ಹೆಚ್ಚು ಸಮಯ ತಮ್ಮ ಸೇವೆಯನ್ನು ಉಪಯೋಗಿಸಿದ್ದಾರೆ. ಎಲ್ಲಾ ಕ್ಷೇತ್ರಗಳಲ್ಲಿ ಕೆಲಸಮಾಡಿದ ವಿಶೇಷಜ್ಞರನ್ನು ಪತ್ತೆಹಚ್ಚಿ ಆಯ್ಕೆ ಮಾಡುವುದರಿಂದ ವೈವಿದ್ಯತೆ ಸಾಧ್ಯ. ಇದು ವೀಕ್ಷಕರು ಆಶಿಸುವ ಸಂಗತಿ. ಖಾಸಗೀ ಚಾನೆಲ್ ನಲ್ಲಿ ಈಗಾಗಲೇ ಹೆಸರುಮಾಡಿದ ವ್ಯಕ್ತಿಗಳನ್ನೆ ಪದೇ ಪದೇ ಕರೆಸುವ ವಾಡಿಕೆ ಇದೆ. ಆದರೆ ಪ್ರತಿಭೆಯ ಆಗರವಾಗಿರುವ ಹಲವು ಎಲೆಮರೆಯಲ್ಲಿರುವ ಗ್ರಾಮೀಣವಲಯದ ಕಲಾವಿದರನ್ನು ಗುರುತಿಸುವ ಆಧ್ಯತೆ ಇದೆ.
ಬೆಳಗಿನ ಕಾಯಕ್ರಮಗಳು ನೇರಪ್ರಸಾರ ಹೊಂದಿರಲಿ ಎಂದು ದೆಹಲಿಯ ದೂರದರ್ಶನ ಕೇಂದ್ರದಿಂದ ಕಳೆದ ದಶಕದಲ್ಲಿ ಆದೇಶ ಬಂತು. ೨೦೦೧ ರ ಸೆಪ್ಟೆಂಬರ್ ೧ ರಂದು ಚಂದನ ವಾಹಿನಿಯಲ್ಲಿ 'ಬೆಳಗು' ಕಾರ್ಯಕ್ರಮ ಆರಂಭವಾಯಿತು. ಪ್ರತಿದಿನ ಬೆಳಿಗ್ಯೆ ೭ ರಿಂದ ೭-೪೦ ರವರೆಗೆ ಈ ಕಾರ್ಯಕ್ರಮ ಸತತವಾಗಿ ನಡೆದುಕೊಂಡು ಬರುತ್ತಿದೆ. ಬೆಂಗಳೂರು ದೂರದರ್ಶನದ ಆಗಿನ ನಿರ್ದೆಶಕ ವೆಂಕಟೇಶ್ವರಲು ಕಾರ್ಯಕ್ರಮದ ಹೊಣೆಯನ್ನು ಶಿವಕುಮಾರ್ ಗೆ, ವಹಿಸಿದರು. ಹಾಗೆ ಶುರುವಾದ 'ಬೆಳಗು ಕಾರ್ಯಕ್ರಮ'ದ ಪ್ರಥಮ ಅತಿಥಿ, ನಟಿ, 'ಶ್ರೀಮತಿ ಉಮಾಶ್ರೀ'.
ದಶಕಕ್ಕೂ ಹೆಚ್ಚುಸಮಯದಿಂದ ದೂರದರ್ಶನ ಚಂದನ ವಾಹಿನಿಯಲ್ಲಿ ನೇರಪ್ರಸಾರವಾಗುತ್ತಿರುವ 'ಬೆಳಗು' ಕಾರ್ಯಕ್ರಮದ ರುವಾರಿ, ಎಲ್. ಜಿ. ಶಿವಕುಮಾರ್ ಕರ್ನಾಟಕದಲ್ಲಿ ಮನೆಯಮಾತಾಗಿದ್ದಾರೆ.
ಬೃಹತ್ಕಥೆ ಅಥವಾ ಬೃಹತ್ಕಥಾ ಅಂದರೆ ಅಕ್ಷರಶಃ ದೊಡ್ಡ ಕಥೆ. ಇದು ಪೈಶಾಚೀ ಎಂಬ ಪ್ರಾಕೃತ ಭಾಷೆಯಲ್ಲಿ ಗುಣಾಢ್ಯನು ಬರೆದ ಪ್ರಾಚೀನ ಭಾರತೀಯ ಮಹಾಕಾವ್ಯವಾಗಿದ್ದು ಮತ್ತು ಪಂಚತಂತ್ರ, ಹಿತೋಪದೇಶ , ಬೇತಾಳ ಪಂಚವಿಂಶತಿ ಯಂತಹ ಅನೇಕ ಶ್ರೇಷ್ಠ ಭಾರತೀಯ ನೀತಿಕಥೆಗಳ ಮೂಲ ಪ್ರಾಯಶಃ ಈ ಬೃಹತ್ಕಥೆಯಲ್ಲಿದೆ. ತೆಗೆದುಕೊಳ್ಳಲಾಗಿದೆ, ಮತ್ತು ಕಥೆಗಳು ಜಗತ್ತಿನ ದೂರ ದೂರ ಪ್ರಯಾಣ ಮಾಡಿವೆ. ಬೃಹತ್ಕಥೆಯ ಮೂಲ ಪ್ರಾಕೃತ ಆವೃತ್ತಿಯು ಕಳೆದುಹೋಗಿದ್ದು ಕಥಾಸರಿತ್ಸಾಗರ, ಬೃಹತ್ಕಥಾಮಂಜರಿ ಮತ್ತು ಬೃಹತ್ಕಥಾಶ್ಲೋಕಸಂಗ್ರಹ ದಂತಹ ರೂಪಾಂತರಗಳ ಮೂಲಕ ಮಾತ್ರ ಜೀವಂತವಾಗಿರುವ ದಂತಕಥೆಯಾಗಿ ಅದು ಮಾರ್ಪಟ್ಟಿದೆ.
ಸಂಸ್ಕೃತ ಸಾಹಿತ್ಯದಲ್ಲಿ ಸ್ವತಂತ್ರ ಕೃತಿಗಳನ್ನು ರಚಿಸಿದ ಮಹಾಕವಿಗಳು ಎಲ್ಲರೂ ಬೃಹತ್ಕಥೆಗೆ ಋಣಿಯಾಗಿದ್ದಾರೆ. ಭಾಸ,ಕಾಳಿದಾಸ,ದಂಡಿ,ಹರ್ಷ, ಬಾಣ ಎಲ್ಲರೂ ಬೃಹತ್ಕಥೆಯಿಂದಲೇ ತಮ್ಮ ಕಥೆಗಳನ್ನು ತೆಗೆದುಕೊಂಡು , ಗುಣಾಢ್ಯನನ್ನು ಮುಕ್ತಕಂಠದಿಂದ ಹೊಗಳಿದ್ದಾರೆ.
ಈ ಕೃತಿಯು ಸಂಸ್ಕೃತದಲ್ಲಿರದೆ ಪೈಶಾಚಿ ಭಾಷೆಯಲ್ಲಿ ಇದ್ದ ಕಾರಣ ಅದಕ್ಕೆ ಸಿಗಬೇಕಾಗಿದ್ದ ಮನ್ನಣೆ ಅದಕ್ಕೆ ಸಿಗಲಿಲ್ಲ. ಗುಣಾಢ್ಯನು ಈ ಕಥೆಗಳನ್ನು ತನ್ನ ಪ್ರತಿಭೆಯಿಂದ ಕಲ್ಪಿಸಿದನೆನ್ನುವುದಕ್ಕಿಂತ ಮೊದಲಿನಿಂದಲೂ ಜನರಲ್ಲಿ ಬಳಕೆಯಲ್ಲಿದ್ದ ಕತೆಗಳನ್ನು ಸಂಗ್ರಹಿಸಿದ ಎನ್ನುವುದು ಹೆಚ್ಚು ಸರಿ ಎಂದು ವಿದ್ವಾಂಸರು ಅಭಿಪ್ರಾಯಪಟ್ಟಿದ್ದಾರೆ.
ಆದರೆ ಬೃಹತ್ಕಥೆಯು ಬೇತಾಳವಿಂಶತಿಗೆ ಆಕರವಾಗಿದ್ದು ಅದರಲ್ಲಿನ ವಿಕ್ರಮ ರಾಜನು ನಿಜಕ್ಕೂ ಕ್ರಿ.ಪೂ. ೧ನೇ ಶತಮಾನದ ವಿಕ್ರಮಾದಿತ್ಯನಾಗಿದ್ದರೆ ಬೃಹತ್ಕಥೆಯ ಕಾಲವು ಆ ವಿಕ್ರಮಾದಿತ್ಯನ ತರುವಾಯ ಅಂದರೆ ಕ್ರಿ.ಪೂ. ೧ನೇ ಶತಮಾನದಿಂದ ಕ್ರಿ.ಶ. ೧ನೇ ಶತಮಾನದ ನಡುವಿನದಾಗುತ್ತದೆ. ಅಂದರೆ ಕ್ರಿ.ಶ. ಮೂರನೇ ಶತಮಾನದ ನಂತರದ್ದಂತೂ ಅಲ್ಲ.
ಮೂಲ ಪ್ರಾಕೃತ ಆವೃತ್ತಿ ಮತ್ತು ಅದರ ಸಂಸ್ಕೃತ ಆವೃತ್ತಿಗಳ ನಡುವೆ ಅನೇಕ ಶತಮಾನಗಳ ಅಂತರ ಇದ್ದಿರಬಹುದಾದ್ದರಿಂದ ಅದರ ನಿಜವಾದ ಕಾಲವನ್ನು ಗುರುತಿಸುವುದು ಕಷ್ಟ. ಬಾಣ , ದಂಡಿ, ಸುಬಂಧುವಿನಂತಹ ನಂತರದ ದಿನ ಸಂಸ್ಕೃತ ಕವಿಗಳ ಹೊಗಳಿಕೆಗಳ ಪ್ರಕಾರ ಬೃಹತ್ಕಥೆಯು ಆರನೇ ಶತಮಾನದ್ದು.
ಆದರೆ ಇತರ ಅಂದಾಜುಗಳ ಪ್ರಕಾರ ಅದು ಇನ್ನೂ ಅನೇಕ ಶತಮಾನಗಳ ಹಿಂದಿನದು. ಉದಾಹರಣೆಗೆ, ಭಾಸಕವಿಯ ಉದಯನ ರಾಜನ ಕಥೆ ಬೃಹತ್ಕಥೆಯಿಂದ ಸ್ಫೂರ್ತಿ ಪಡೆದಿದ್ದಾದರೆ ಅದು ಭಾಸನಿಗಿಂತ ಅಂತದರೆ ಕ್ರಿಸ್ತಶಕ ಮೂರನೇ ಶತಮಾನಕ್ಕಿಂತ ಹಳೆಯದಿರಬೇಕು.
ಮದುವೆ ಹೆಣ್ಣು (ರಚನೆ: ಎಚ್.ಎಸ್.ಶಿವಪ್ರಕಾಶ್, ನಿರ್ದೇಶನ: ಪ್ರೊ.ಚಂದ್ರದಾಸನ್, ತಂಡ: ಹೊಳೆರಂಗ, ದದಾವಣಗೆರೆ, ೨೦೦೧)
ಮದುವೆ ಹೆಣ್ಣು (ರಚನೆ: ಎಚ್.ಎಸ್.ಶಿವಪ್ರಕಾಶ್, ನಿರ್ದೇಶನ: ಸುರೇಶ್ ಆನಗಳ್ಳಿ. ತಂಡ: ಅನೇಕ, ಬೆಂಗಳೂರು)
ಮಿ. ಎಮ್ ಬಿ ಬಿ ಎಸ್ ( ಮೂಲ :ಮೋಲಿಯರ್, ಕನ್ನಡಕ್ಕೆ ರೂಪಾಂತರಿಸಿ ನಿರ್ದೇಶಿಸಿದವರು: ಸುರೇಶ್ ಆನಗಳ್ಳಿ. ತಂಡಾ: ಅನೇಕ, ಬೆಂಗಳೂರು)
ಸೂರ್ಯನ ಕುದುರೆ ( ಮೂಲ ಕಥೆ: ಯು.ಆರ್.ಅನಂತಮೂರ್ತಿ, ನಾಟಕಕ್ಕೆ ರೂಪಾಂತರ: ಸಯತ್ಯನಾರಾಯಣ ರಾವ್ ಅಣತಿ, ನಿರ್ದೇಶನ: ರವಿಕುಮಾತರ್, ತಂಡ: ವಟಿ ಕುಟೀರ, ಬೆಂಗಳೂರು)
ಅಮ್ಮಾವ್ರ ಗಂಡ (ರಚನೇ: ಟಿ.ಪಿ.ಕೈಲಾಸಂ, ನಿರ್ದೇಶನ: ಕಿರಣ ವಟಿ, ತಂಡ: ವಟಿ ಕುಟೀರ, ಬೆಂಗಳೂರು)
ಮೃಗತೃಷ್ಣ (ರಚನೆ: ವಸುಮತಿ ಉಡುಪ, ನಿರ್ದೇಶನ: ರೇಣುಕಪ್ಪ, ತಂಡ: ಅಭಿನಯ, ಶಿವಮೊಗ್ಗ ೧೯೯೫)
ಒಥೆಲ್ಲೊ (ಮೂಲ: ವಿಲ್ಲಿಯಮ್ ಶೆಕ್ಸ್^ಪಿಯರ್, ೧೯೮೬ ಕನ್ನಡಕ್ಕೆ ರೂಪಾಂತರ ಮತ್ತು ನಿರ್ದೇಶನ: ಗೌರಿಶಂಕರ್ ತಂಡ: ಅಭಿನಯ,ಶಿವಮೊಗ್ಗ)
ಈಡಿಪಸ್ (ಮೂಲ: ವಿಲ್ಲಿಯಮ್ ಶೆಕ್ಸ್^ಪಿಯರ್, ೧೯೮೭ ಕನ್ನಡಕ್ಕೆ ರೂಪಾಂತರ ಮತ್ತು ನಿರ್ದೇಶನ: ಗೌರಿಶಂಕರ್ ತಂಡ: ಅಭಿನಯ, ಶಿವಮೊಗ್ಗ)
ನಮ್ಮ ನಿಮ್ಮೊಳಗೊಬ್ಬ (ರಚನೆ: ರಾಜೇಂದ್ರ ಕಾರಂತ, ನಿರ್ದೇಶನ:ಎಸ್ ಆರ್ ಗಿರೀಶ್, ತಂಡ: ಗೆಳೇಯರ ಬಳಗ, ಶಿವಮೊಗ್ಗ ೧೯೯೮)
ಅದೇಶಿ ಪರ್ದೇಶಿ ಆದ ( ರಚನೆ: ಹೊ.ನಾ. ಸತ್ಯ, ನಿರ್ದೇಶನ: ಮಂಜು ಹೆಗ್ಡೆ, ತಂಡ: ಕಲಾಜ್ಯೋತಿ ಶಿವಮೊಗ್ಗ, ೧೯೯೮)
ಅಂಬೆ-ಅಂಬಿಕೆ (ರಚನೆ: ಅಭಿಲಾಶಾ ಎಸ್, ನಿರ್ದೇಶನ: ಸುರೇಶ್ ಆನಗಳ್ಳಿ, ತಂಡ: ಅನೇಕ, ಬೆಂಗಳೂರು)
ಮ್ಯಾಕ್^ಬೆತ್ ಆಟ (ರಚನೆ: ಎಚ್.ಎಸ್.ಶಿವಪ್ರಕಾಶ್, ನಿರ್ದೇಶನ: ಸುರೇಶ್ ಆನಗಳ್ಳಿ, ತಂಡ: ಅನೇಕ, ಬೆಂಗಳೂರು)
ಪರಿಸರವಾದಿಯಾದ ದೀಪಾ ರವಿಶಂಕರ್ ಅವರ ತಂದೆ ಕುಮಾರಸ್ವಾಮಿ ಶಿವಮೊಗ್ಗದ ಕಾಲೇಜಿನಲ್ಲಿ ಉಪನ್ಯಾಸಕರು, ತಾಯಿ ಶೈಲಾ ಕುಮಾರಸ್ವಾಮಿ ವೃತ್ತಿಯಲ್ಲಿ ಶಿಕ್ಷಕಿಯಾಗಿ ಕಾರ್ಯ ನಿರ್ವಹಿಸುತಿದ್ದಾರೆ.
ಶಿವಮೊಗ್ಗದಲ್ಲಿ ತಮ್ಮ ಪ್ರಾರ್ಥಮಿಕ ವಿದ್ಯಾಭಾಸವನ್ನು ಮುಗಿಸಿದ ದೀಪಾ, ತಮ್ಮ ತಂದೆ-ತಾಯಿಯ ಪ್ರೋತ್ಸಾಹದಿಂದಾಗಿ ಐದು ವರ್ಷದವರಾಗಿದ್ದಾಗಲೇ ಆಧುನಿಕ ಹವ್ಯಾಸಿ ರಂಗಭೂಮಿಗೆ ಪಾದಾರ್ಪಣೆ ಮಾಡಿದರು. ಶಿಕ್ಷಣದೊಂದಿಗೇ ತಮ್ಮ ಹವ್ಯಾಸವನ್ನು ಮುಂದುವರೆಸಿಕೊಂಡು ಬಂದ ದೀಪಾ, ಮೈಸೂರಿನ ಜೆ ಎಸ್ ಎಸ್ ಕಾಲೇಜಿನಲ್ಲಿ ಬಿ ಎಸ್ಸಿ ಪದವಿ ಪಡೆದರು. ಜೊತೆ ಜೊತೆಗೆ ಕರ್ನಾಟಕ ಶಾಸ್ತ್ರೀಯ ಸಂಗೀತದ ಜ್ಯೂನಿಯರ್ ಹಂತದ ಮತ್ತು ಭರತನಾಟ್ಯದ ಸಿನಿಯರ್ ಹಂತದ ಪರೀಕ್ಷೆಗಳನ್ನು ಶಿವಮೊಗ್ಗದಲ್ಲಿ ಶ್ರೀಮತಿ. ಗೀತಾ ದಾತರ್ ಅವರ ಶಿಷ್ಯೆಯಾಗಿ ಹಾಗೂ ಮೈಸೂರಿನಲ್ಲಿ ಡಾ. ವಸುಂಧರಾ ದೊರೆಸ್ವಾಮಿ ಅವರ ಶಿಷ್ಯೆಯಾಗಿ ಉತ್ತಮ ಅಂಕಗಳೊಂದಿಗೆ ಪಾಸು ಮಾಡಿದ್ದಾರೆ.
ದೀಪಾ ಅವರು ರವಿಶಂಕರ್ ಅವರನ್ನು ಮದುವೆಯಾದ ಮೇಲೆ ಬೆಂಗಳೂರಿನಲ್ಲಿ ನೆಲೆಸಿದ ಮೇಲೆ 'ಅನೇಕ' ಹೆಸರಿನ ತಂಡದೊಂದಿಗೆ ಸಕ್ರೀಯವಾಗಿ ತಮ್ಮನ್ನು ತೊಡಗಿಸಿಕೊಂಡು ಅನೇಕ ಉತ್ತಮ ನಾಟಕಗಳಲ್ಲಿ ಅಭಿನಯಿಸಿದ್ದಾರೆ. ಅಭಿನಯಿಸುತ್ತಿದ್ದಾರೆ.
ಕನ್ನಡ ಹವ್ಯಾಸಿ ರಂಗಭೂಮಿಯಲ್ಲಿ ತಮ್ಮನ್ನು ಬಾಲ್ಯದಿಂದಲೇ ತೊಡಗಿಸಿಕೊಂಡವರು ದೀಪಾ ರವಿಶಂಕರ್.
ಈ ಐತಿಹಾಸಿಕ ಪದ್ದತಿಯು ಇತಿಹಾಸಕಾರರು ಬಳಸುವ ಐತಿಹಾಸಿಕ ಸಂಪನ್ಮೂಲದ ತಂತ್ರಗಾರಿಕೆಗಳು ಮತ್ತು ಮಾರ್ಗಸೂಚಿಗಳನ್ನು ಒಳಗೊಂಡಿರುತ್ತದೆ.ಅದರ ಜೊತೆಗೆ ಸಂಶೋಧನೆಗೆ ಬೇಕಾದ ಇನ್ನಿತರ ಪುರಾವೆ ಮತ್ತು ಇತಿಹಾಸ ಬರೆಹದ ಅನುಕೂಲತೆ ಒಳಗೊಂಡಿರುತ್ತದೆ. ಇತಿಹಾಸಕಾರರು ಸಾಮಾನ್ಯವಾಗಿ ವಿವಿಧ ಇತಿಹಾಸ ಮಾರ್ಗಸೂಚಿಗಳನ್ನು ತಮ್ಮ ಕಾರ್ಯದ ಅವಧಿಯಲ್ಲಿ ಅನುಸರಿಸುತ್ತಾರೆ.ಅವರ ಈ ಕಾರ್ಯತತ್ಪರತೆಯು ಬಾಹ್ಯ ಟೀಕೆ,ಆಂತರಿಕ ಟೀಕೆ ಮತ್ತು ಸಮನ್ವಯತೆ ಎಂಬ ಶೀರ್ಷೆಕೆಗಳಡಿ ಇವು ಪ್ರಕಟಗೊಳ್ಳುತ್ತವೆ. ಇದು ಅತ್ಯಧಿಕ ಟೀಕೆ ಮತ್ತು ಗ್ರಂಥ ಪಠ್ಯ ಟೀಕೆಯನ್ನೊಳಗೊಂಡಿದೆ. ಹಾಗಾಗಿಯೂ ಇದರಲ್ಲಿ ವಿಷಯ ವೈವಿಧ್ಯತೆ ಇರುತ್ತದೆ.ಅದೂ ಕೂಡ ಆಯಾ ವಸ್ತು-ವಿಷಯಕ್ಕನುಗುಣವಾಗಿ ಅವಲಂಬನೆಯಾಗಿರುತ್ತದೆ.ವಿಷಯ ಪರಿಕಲ್ಪನೆಗಳು ಔಪಚಾರಿಕ ಐತಿಹಾಸಿಕ ಸಂಶೋಧನೆಯ ಭಾಗವಾಗಿರುತ್ತವೆ:
ಸಂಶೋಧನೆ ಎಂಬುದನ್ನು ಜ್ಞಾನದ ಸಲುವಾಗಿ ನಡೆಸುವ ಹುಡುಕಾಟ ಎಂದು ವ್ಯಾಖ್ಯಾನಿಸಬಹುದು,ಅಥವಾ ಮುಕ್ತ ಮನಸ್ಸಿನಿಂದ ಯಾವುದೇ ಶಿಸ್ತುಬದ್ದ ಶೋಧನೆ,ತನಿಖೆ ಮೂಲಕ ನವೀನ ಸಂಗತಿಗಳ ಹುಟ್ಟುಹಾಕಿ ಹೊಸ ಅಥವಾ ಅಸ್ತಿತ್ವದಲ್ಲಿರುವ ಸಮಸ್ಯೆಗಳಿಗೆ ಪರಿಹಾರ ಕಂಡುಕೊಳ್ಳುವುದು.ಒಂದು ವೈಜ್ಞಾನಿಕ ಪದ್ದತಿಯಂತೆ ಹೊಸ ಸಿದ್ದಾಂತಗಳ ಅಭಿವೃದ್ಧಿಪಡಿಸುವಿಕೆಯೇ ಸಂಶೋಧನೆಯಾಗಿದೆ. ಮೂಲಭೂತ ಸಂಶೋಧನೆಯ ಪ್ರಾಥಮಿಕ ಉದ್ದೇಶವೆಂದರೆ, ಆವಿಷ್ಕಾರಗೊಳಿಸುವಿಕೆ,ವಿವರವಾಗಿ ಅರ್ಥೈಸುವಿಕೆ ಮತ್ತು ಅಭಿವೃದ್ಧಿ ಮೂಲಕ ಮನುಷ್ಯನ ಜ್ಞಾನವನ್ನು ನಿರ್ಧಿಷ್ಟ ಪದ್ದತಿ ಮತ್ತು ಶಿಸ್ತುಗಳಿಗೆ ಅಳವಡಿಸುವುದೇ ಆಗಿದೆ.ನಮ್ಮ ಜಗತ್ತು ಮತ್ತು ಬ್ರಹ್ಮಾಂಡದಲ್ಲಿನ ವೈಜ್ಞಾನಿಕ ಭೌತಿಕ ವಸ್ತುಗಳ ಮೇಲೆ ವಿಸ್ತಾರವಾದ ತಿಳಿವಳಿಕೆ ಪಡೆಯುವುದು.
ವೈಜ್ಞಾನಿಕ ಸಂಶೋಧನೆ ಯು ವೈಜ್ಞಾನಿಕ ಪದ್ದತಿಯ ಅಳವಡಿಕೆಯನ್ನು ಅವಲಂಬಿಸಿದೆ.ಈ ಮೂಲಕ ಅದು ಕುತೂಹಲವನ್ನು ಬಡಿದೆಬ್ಬಿಸಿ ಫಲಿತಾಂಶಕ್ಕಾಗಿ ಸಜ್ಜುಗೊಳಿಸುತ್ತದೆ. ಇಂತಹ ಸಂಶೋಧನೆಯು ವೈಜ್ಞಾನಿಕ ಮಾಹಿತಿ ಮತ್ತು ನಿಸರ್ಗದ ಸಿದ್ದಾಂತಗಳ ವಿವರಣೆಯನ್ನು ಒದಗಿಸುತ್ತದೆ.ಅಲ್ಲದೇ ನಮ್ಮ ಸುತ್ತಲಿನ ಜಗತ್ತಿನ ಬಗೆಗಿನ ಮೂಲಭೂತ ಅಂಶಗಳನ್ನು ಪರಿಚಯಿಸುತ್ತದೆ. ಇದು ಪ್ರಾಯೋಗಿಕ ಅಳವಡಿಕೆಗಳನ್ನು ಸಾಧ್ಯವಾಗಿಸುತ್ತದೆ. ವೈಜ್ಞಾನಿಕ ಸಂಶೋಧನೆಗೆ ಸಾರ್ವಜನಿಕ ಪ್ರಾಧಿಕಾರಗಳು,ದತ್ತಿನಿಧಿ ಸಂಘಟನೆಗಳು ಮತ್ತು ಖಾಸಗಿ ಸಮುದಾಯಗಳು ಅಂದರೆ ಇದರಲ್ಲಿ ಹಲವು ಕಂಪನಿಗಳೂ ಸೇರಿ ನಿಧಿ ನೆರವನ್ನು ಒದಗಿಸುತ್ತವೆ. ವೈಜ್ಞಾನಿಕ ಸಂಶೋಧನೆಯನ್ನು ವಿವಿಧ ಬಗೆಗಳಲ್ಲಿ ಉಪವರ್ಗೀಕರಣ ಮಾಡಬಹುದು.ಅವುಗಳ ಶೈಕ್ಷಣಿಕ ಮತ್ತು ಅನ್ವಯಿಕೆಯ ವಿಧಾನಗಳ ಮೇಲೆಯೂ ವಿಂಗಡಿಸಬಹುದಾಗಿದೆ.
ಶೈಕ್ಷಣಿಕ ಪ್ರಕಟನೆಯು ಶೈಕ್ಷಣಿಕ ಪ್ರತಿಭಾವಂತರಿಗೆ ಅವರ ಶಿಕ್ಷಣದ ಗೋಚರ ಪರಿಷ್ಕರಣೆ ಮೂಲಕ ಇದನ್ನು ವ್ಯಾಪಕ ಪ್ರೇಕ್ಷಕರಿಗೆ ಲಭ್ಯವಾಗುವಂತೆ ಮಾಡಲಾಗುತ್ತದೆ. ಈ 'ಪದ್ದತಿಯು' ಬಹುತೇಕ ಸುಸಂಘಟಿತವಾಗಿಲ್ಲ, ಹೀಗಾಗಿ ಇದು ಶೀರ್ಷಿಕೆಯನ್ನು ಪೂರ್ಣಗೊಳಿಸಲಾರದು;ಇದು ಸಾಮಾನ್ಯವಾಗಿ ಆಯಾ ಕ್ಷೇತ್ರಕ್ಕೆ ತಕ್ಕಂತೆ ಮತ್ತು ಯಾವಾಗಲೂ ಬದಲಾವಣೆಗೆ ಒಳಪಟ್ಟಿರುತ್ತದೆ,ಹೆಚ್ಚಾಗಿ ನಿಧಾನವಾಗಿ ಈ ಪ್ರಕ್ರಿಯೆ ನಡೆಯುತ್ತದೆ. ಬಹುತೇಕ ಶೈಕ್ಷಣಿಕ ಸಿದ್ದತೆಯು ಜರ್ನಲ್ ಗಳಲ್ಲಿ ಲೇಖನ ಅಥವಾ ಪುಸ್ತಕ ರೂಪದಲ್ಲಿ ಪ್ರಕಟಗೊಳ್ಳುತ್ತದೆ. ಪ್ರಕಟನೆಯಲ್ಲಿ, ಸಾಮಾನ್ಯವಾಗಿ ಸಂಕ್ಷಿಪ್ತ ನ್ನು ಶೈಕ್ಷಣಿಕ ಪ್ರಕಟನೆಗಳಾದ ವಿಜ್ಞಾನ, ತಂತ್ರಜ್ಞಾನ, ಮತ್ತು ಔಷದಿ ವಿಭಾಗಗಳಲ್ಲಿ ಬಳಸಲಾಗುತ್ತದೆ.
ಸಾಮಾನ್ಯ ಅರ್ಥದಲ್ಲಿ ಸಂಶೋಧನೆ ಬಗ್ಗೆ ತಿಳಿಯಬೇಕೆಂದರೆ ಅದಕ್ಕಾಗಿ ನಿಗದಿತ ರಾಚನಿಕ ಕಾರ್ಯವಿಧಾನವನ್ನು ಅನುಸರಿಸಬೇಕಾಗುತ್ತದೆ. ಈ ನಿಟ್ಟಿನಲ್ಲಿ ಆಯ್ದುಕೊಂಡ ವಿಷಯದ ಮಜಲು ಮತ್ತು ಸಂಶೋಧಕನ ಮೇಲೆ ಈ ಸಂಶೋಧನೆ ಅವಲಂಬಿತವಾಗಿರುತ್ತದೆ.ಹೀಗೆ ಈ ಕೆಳಗೆ ನಮೂದಿಸಿದ ಹಂತಗಳು ಬಹುತೇಕ ಔಪಚಾರಿಕ ಸಂಶೋಧನೆಗೆ ಅಗತ್ಯವೆನಿಸಿವೆ.ಇವುಗಳಲ್ಲಿ ಮೂಲಭೂತ ಆಧಾರ ಮತ್ತು ಅನ್ವಯಿಕೆಗಳು ಇದರ ಭಾಗಗಳಾಗಿವೆ:
ಸಂಶೋಧನಾ ಪ್ರಕ್ರಿಯೆಯ ಮುಖ್ಯ ಗುರಿಯೆಂದರೆ ಹೊಸ ಜ್ಞಾನವನ್ನು ಬೆಳಕಿಗೆ ತರುವುದು. ಈ ಪ್ರಕ್ರಿಯೆಯು ಮೂರು ಆಕಾರಗಳನ್ನು ಪಡೆಯುತ್ತದೆ, :
ಪರಿಶೋಧನಾತ್ಮಕ ಸಂಶೋಧನೆ , ಇದು ಹೊಸ ಸಮಸ್ಯೆಗಳಿಗೆ ಒಂದು ರಚನಾತ್ಮಕ ಚೌಕಟ್ಟು ಒದಗಿಸಿ ಹೊಸ ಸಮಸ್ಯೆಗಳನ್ನು ಗುರ್ತಿಸುತ್ತದೆ.
ರಚನಾತ್ಮಕ ಸಂಶೋಧನೆ, ಇದು ಸಮಸ್ಯೆಯೊಂದಕ್ಕೆ ಪರಿಹಾರಗಳನ್ನು ಅಭಿವೃದ್ಧಿಪಡಿಸುತ್ತದೆ.
ಪ್ರಾಯೋಗಿಕ ಸಂಶೋಧನೆ, ಇದು ಪರಿಹಾರದ ಕಾರ್ಯಸಾಧ್ಯತೆ ಬಗ್ಗೆ ಪರೀಕ್ಷೆಗೆ ಸಾಕ್ಷಿ ಒದಗಿಸುತ್ತದೆ.
ಕಲಾತ್ಮಕ ಸಂಶೋಧನೆ ಕೂಡ 'ಪ್ರಾಯೋಗಿಕ-ಆಧಾರದ ಸಂಶೋಧನೆ',ಎನಿಸಿದೆ.ಇಲ್ಲಿ ಸೃಜನಾತ್ಮಕ ವಿಷಯಗಳು ತಮ್ಮದೇ ಆದ ವಿಶಿಷ್ಟ ರೂಪ-ಆಕಾರ ತಾಳಿ ಈ ಕಾರ್ಯಶೀಲತೆಗೆ ಒತ್ತು ನೀಡುತ್ತವೆ.ಇದನ್ನೇ ನಾವು ಸಂಶೋಧನೆ ಮತ್ತು ಸಂಶೋಧನಾ ವಿಷಯ-ಭೌತಿಕ ಉದ್ದೇಶ ಎಂದು ಪರಿಗಣಿಸುತ್ತೇವೆ. ಇದು ವೈಚಾರಿಕ ನೆಲೆಯಲ್ಲಿ ಚರ್ಚಾಸ್ಪದ ವಿಷಯವಾಗಿದೆ.ಸಂಶೋಧನೆಯಲ್ಲಿ ಪರ್ಯಾಯವನ್ನು ಕಲ್ಪಿಸುವುದಲ್ಲದೇ ಪರಿಶುದ್ಧವಾದ ವೈಜ್ಞಾನಿಕ ವಿಷಯಗಳನ್ನು ತೆರೆದಿಡುತ್ತದೆ.ಸಂಶೋಧನೆಯಲ್ಲಿನ ಜ್ಞಾನ ಮತ್ತು ಸತ್ಯದ ಅಂಶಗಳನ್ನು ವೈಜ್ಞಾನಿಕ ವಿಧಾನಗಳಲ್ಲಿ ಹುಡುಕಾಟಕ್ಕೆ ದಾರಿ ಮಾಡಿ ಕೊಡುತ್ತದೆ.
ಸಾಮಾಜಿಕ ವಿಜ್ಞಾನಗಳಲ್ಲಿ ಮತ್ತು ನಂತರದ ಇನ್ನುಳಿದ ವಿಧಾನಗಳಲ್ಲಿ ಈ ಕೆಳಗಿನ ಎರಡು ಸಂಶೋಧನಾ ಪದ್ದತಿಗಳನ್ನು ಅನುಸರಿಸಲಾಗುತ್ತದೆ.ಇದು ವಸ್ತುವಿಷಯದ ಮೂಲಭೂತ ಅಂಶಗಳನ್ನು ಅವಲಂಬಿಸಿರುತ್ತದೆ.ಅದಲ್ಲದೇ ಸಂಶೋಧನೆಯ ಗುರಿಯ ಮೇಲೆ ಕೂಡ ಇದು ಆಧಾರವಾಗಿರುತ್ತದೆ:
ಗುಣಾತ್ಮಕ ಸಂಶೋಧನೆ (ಮಾನವ ನಡವಳಿಕೆಗಳ ಅರ್ಥೈಸುವಿಕೆ ಮತ್ತು ಇಂತಹ ನಡವಳಿಕೆಗಳನ್ನು ನಿಯಂತ್ರಿಸುವ ಕಾರಣಗಳು)
ಪರಿಮಾಣಾತ್ಮಕ ಸಂಶೋಧನೆ (ಪರಿಮಾಣಾತ್ಮಕ ಅಂಶಗಳನ್ನು ಶಿಸ್ತುಬದ್ದಿನಿಂದ ಶೋಧನೆಗೆ ಒಳಪಡಿಸುವುದು ಮತ್ತು ಅದರ ವಿದ್ಯಮಾನ ಹಾಗು ಅವುಗಳ ಸಂಬಂಧ)
ಈ ಕಲೆ ಆಧರಿಸಿದ ಸಂಶೋಧನೆಯು ವಿಶಿಷ್ಟ ಗುಣಲಕ್ಷಣಗಳನ್ನು ಹೊಂದಿರುತ್ತದೆ.ಇದು ವಸ್ತು ವೈವಿಧ್ಯತೆ ಒಳಗೊಂಡಿದ್ದರೂ ಶಾಸ್ತ್ರೀಯ ವೈಜ್ಞಾನಿಕ ಪದ್ದತಿಗಳು ಇದನ್ನು ವಿರೋಧಿಸುತ್ತವೆ. ಅದರ ನೈಜತೆಯಂತೆಯೇ ಅದರ ಗುಣಾತ್ಮಕ ಸಂಶೋಧನೆಯ ಉಪಯೋಗದಿಂದಾಗಿ ಇದು ಸಾಮಾಜಿಕ ವಿಜ್ಞಾನಗಳಿಗೆ ಸಮನಾಗಿದೆ.ಅದಲ್ಲದೇ ಆಂತರಿಕ ವಸ್ತುವಿಷಯ ವೈವಿಧ್ಯತೆಯು ಅದನ್ನು ಅಳೆಯಲು ಮತ್ತು ವಿಮರ್ಶಾತ್ಮಕ ವಿಶ್ಲೇಷಣೆಗೆ ಒಂದು ಸಾಧನವಾಗಿದೆ.
ಸಂಶೋಧನೆಯನ್ನು ಹೆಚ್ಚಾಗಿ ಮರಳುಗಡಿಯಾರದ ರಾಚನಿಕ ಸಂಶೋಧನೆ ಮಾದರಿಯಲ್ಲಿ ಮಾಡಲಾಗುತ್ತದೆ. ಈ ಮರಳುಗಡಿಯಾರ ಮಾದರಿಯು ವಿಶಾಲ ದೃಷ್ಟಿಕೋನದ ಮೂಲಕ ಸಂಶೋಧನೆ ಕೈಗೊಳ್ಳಲಾಗುತ್ತದೆ.ಇಲ್ಲಿ ಸಂಶೋಧನೆಯನ್ನು ಅಗತ್ಯ ಮಾಹಿತಿ ಮೂಲಕ ಯೋಜನಾ ಪದ್ದತಿಗಣುಗುಣವಾಗಿ ನಡೆಸಲಾಗುತ್ತದೆ. ನಂತರ ಅದು ಸಂಶೋಧನೆಯನ್ನು ಚರ್ಚೆ ಮತ್ತು ಫಲಿತಾಂಶಗಳ ರೂಪದಲ್ಲಿ ವಿಸ್ತರಿಸಲಾಗುತ್ತದೆ.
ದ್ವಿತೀಯಸಂಶೋಧನೆ (ಸಾರ ಸಂಗ್ರಹ, ತಾಳೆ ನೋಡುವುದು ಮತ್ತು/ಅಥವಾ ಅಸ್ತಿತ್ವದಲ್ಲಿರುವ ಸಂಶೋಧನೆಯನ್ನು ಸಮನ್ವಯಗೊಳಿಸುವಿಕೆ)
ಈ ಪದ ಸಂಶೋಧನೆ ಎಂಬುದನ್ನು ಫ್ರೆಂಚ್ರಿಚೆರ್ಚೆ ,ಅಂದರೆ ರಿಚೆರ್ಚೆರ್ ಎನ್ನುವುದರಿಂದ ಪಡೆಯಲಾಗಿದೆ.ಇದನ್ನು ಗಹನವಾಗಿ ಹುಡುಕುತ್ತಾ ಹೋದರೆ "ಚೆರ್ಚೆರ್ "ಇದರರ್ಥ "ಹೊಸದಕ್ಕಾಗಿ ಎದುರು ನೋಡು" ಅಥವಾ "ಸಂಶೋಧಿಸು".
ಸಾಮಾನ್ಯವಾಗಿ ಉಪಯೋಗಿಸುವ ಪದಗುಚ್ಛ, ನನ್ನ ಸಂಶೋಧನೆ ಕೂಡ ಸಂಪೂರ್ಣ ವ್ಯಕ್ತಿಗತ,ಸಂಗ್ರಹಿತ ಮಾಹಿತಿ ವರ್ಣನೆ ಇಲ್ಲವೇ ವಿಶಿಷ್ಟ ವಿಷಯ-ವಸ್ತುವಿನ ಬಗ್ಗೆ ಅಂತಹ ಯಾವುದೇ ನಿರ್ಬಂಧವಿರದೇ ಬಿಡಿ ಬಿಡಿಯಾದ ವಿವರ ಒದಗಿಸುತ್ತದೆ.
ಐತಿಹಾಸಿಕ ಸಂಶೋಧನೆ ಯು ಐತಿಹಾಸಿಕ ಪದ್ದತಿ ಮೇರೆಗೆ ಹೊಸ ರೂಪ ಪಡೆಯುತ್ತದೆ.
೨೪ ಮನೆ ತೆಲುಗು ಶೆಟ್ಟಿಗಳ ಸಮುದಾಯ ವೈಶ್ಯ ಎಂದು ವರ್ಗೀಕರಿಸಲಾಗುತ್ತದೆ ಮತ್ತು ತಮಿಳುನಾಡು (ಅಂದರೆ ಕೊಯಿಮತ್ತೂರು, ಧರ್ಮಪುರಿ, ದಿಂಡುಗಲ್, ಈರೋಡ್, ಕಂಬಂ, ಕೃಷ್ಣಗಿರಿ, ಮಧುರೈ, ಸೇಲಂ, ಥೇಣಿ, ತಿರುಪುರ್, ಮತ್ತು ಉತ್ತರ ಧರ್ಮಪುರಿ ದಕ್ಷಿಣ ಭಾರತೀಯ ರಾಜ್ಯಗಳಲ್ಲಿ ಹೆಚ್ಚಾಗಿ ಕಂಡುಬರುವ ಒಂದು ಸಾಮಾಜಿಕ ಗುಂಪು ಮತ್ತು ಕೃಷ್ಣಗಿರಿ ಜಿಲ್ಲೆ), ಆಂಧ್ರ ಪ್ರದೇಶ ಮತ್ತು ಕರ್ನಾಟಕ. ಅವರು ಸಾಂಪ್ರದಾಯಿಕ ವ್ಯಾಪಾರಿಗಳು ಪರಿಗಣಿಸಲಾಗುತ್ತದೆ. ಆಧುನಿಕ ದಿನದ ೨೪ ಮನೆತೆಲುಗು ಶೆಟ್ಟಿಗಳ ಸಮುದಾಯ ಪ್ರಮುಖವಾಗಿ ಉದ್ಯಮ, ಉದ್ಯಮ, ಮತ್ತು ಚಿಲ್ಲರೆ ವ್ಯಾಪಾರ,ಉದ್ದಿಮೆಗಳ ವ್ಯಾಪಾರಿ ಸಮುದಾಯ. ಸಮುದಾಯದ ಅನೇಕ ಸದಸ್ಯರು ಅತ್ಯಂತ ಶ್ರೀಮಂತ ವ್ಯವಹಾರಸ್ಥರು, ಆದರೆ ಅತ್ಯಂತ ಸಣ್ಣ ವ್ಯಾಪಾರಿಗಳೂ ಇದ್ದಾರೆ. ದಕ್ಷಿಣ ಭಾರತದಲ್ಲಿ ಒಂದು ಕೋಟಿ ಜನಸಂಖ್ಯೆ.
ಒಂದಾನೊಂದು ಕಾಲದಲ್ಲಿ ಸಂತರು ಮತ್ತು ದೇವತೆಗಳು ಮೇಲೆ ಎಂಬ ಅದಕ್ಕೆ ಹಿಂಸಿಸಲಾಯಿತು. ಅವುಗಳನ್ನು ಉಳಿಸಲು ಶಿವ ವಿನಂತಿಸಿದ. ಶಿವ ಗಂಗಾ ನದಿಯ ದಡದ ಒಂದು ಯೋಗದ ಮಾಡಲು ಬ್ರಹ್ಮದೇವನು ಹೇಳಿದರು. ಶಿವ ಮತ್ತು ಬ್ರಹ್ಮದೇವನು, ಯೋಗದ ಬೆಂಕಿ ಹೊರಗೆ ರೂಪುಗೊಂಡ ಒಂದು ಸುಂದರ ಮತ್ತು ಬುದ್ಧಿವಂತ ಮಾನವ ಕೃಪೆಯಿಂದ. ಅವರು ಎಂದು ಹೆಸರಿಸಲಾಯಿತು. ಶಿವ ಅನುಗ್ರಹಿಸಿ ಅವರಿಗೆ ಬಿಲ್ಲು ನೀಡಿದರು. ಬ್ರಹ್ಮದೇವನು ಚಿನ್ನದ ಹಾರವನ್ನು ನೀಡಿದರು. ಅವರ ಆಶೀರ್ವಾದದಿಂದ ವಿರುದ್ಧ ಹೋರಾಡಿದರು ಅವರನ್ನು ಕೊಲ್ಲಲಾಯಿತು. ಸಂತರು ಮತ್ತು ದೇವತೆಗಳು ಸಂತೋಷವನ್ನು ತಂದಿತ್ತು. ಅವರು ಶಿವನ ಧನ್ಯವಾದ ಮತ್ತು ಮದುವೆ ಆಶೀರ್ವಧಿಸುವಂತೆ ವಿನಂತಿಸಿದ.
ಈ ಸಮುದಾಯದ ಸಹ ೨೪ ತೆಲುಗು ಚೆಟ್ಟಿಯಾರ್, ೨೪ ತೆಲುಗು ಚೆಟ್ಟಿ, ೨೪ ತೆಲುಗು ಶೆಟ್ಟಿ, ೨೪ ಮನೆ ತೆಲುಗು ಚೆಟ್ಟಿಯಾರ್, ೨೪ ಮನೆ ತೆಲುಗು ಚೆಟ್ಟಿ, ೨೪ ಮನೆ ತೆಲುಗು ಶೆಟ್ಟಿ, , , , , , ಮುಂತಾದ ವಿವಿಧ ಹೆಸರುಗಳಿಂದ ಕರೆಯಲಾಗುತ್ತದೆ , , , ಸಾಧು ಚೆಟ್ಟಿ, ಸಾಧು ಚೆಟ್ಟಿ, ಸಾಧು , ಸಾಧು ಶೆಟ್ಟಿ, , , , , , ತೆಲುಗು ಚೆಟ್ಟಿಯಾರ್, ತೆಲುಗು ಚೆಟ್ಟಿ, ತೆಲುಗು , ತೆಲುಗು ಶೆಟ್ಟಿ, ಚೆಟ್ಟಿಯಾರ್, ಚೆಟ್ಟಿ, ಚೆಟ್ಟಿ ಮತ್ತು .
೨೪ ಮನೆ ತೆಲುಗು ಶೆಟ್ಟಿ ವಸಾಹತುಶಾಹಿ ಪೂರ್ವ ಅವಧಿಯಲ್ಲಿ ತಮಿಳುನಾಡು ಒಲಸೆ ವಲಸೆಗಾರರ, ಭಾಷಾ ಹೊಂದಾಣಿಕೆ ಹೊಂದಾಣಿಕೆ ಮತ್ತು ಇತರೆ ಹೊಂದಿಕೊಳ್ಳುವ ಪ್ರಕ್ರಿಯೆಗಳ, ಮಾದರಿಗಳು, ತೊಡಕುಗಳು, ಭೇಟಿ, ವಿವಿಧ ಸಾಂಸ್ಕೃತಿಕ ಒಳಗಾಯಿತು. ದ್ವಿಭಾಷಾ ವಲಸೆ ಕುಟುಂಬಗಳು ನಡುವೆ ಬೇಸರದ ಕಂಡು ಅವರು ಮನೆಯಲ್ಲಿ ತೆಲುಗು ಭಾಷೆ ಮಾತನಾಡುವ ವಿಫಲವಾಗಿದೆ ಮತ್ತು ತಮಿಳು ನಲ್ಲಿ ನಿಪುಣತೆಯನ್ನು ಗಳಿಸಿತು.
ಇದು ೨೪ ಅಥವಾ ಮನೆ ಹೊಂದಿರುತ್ತದೆ ಏಕೆಂದರೆ ೨೪ ಮನೆ ತೆಲುಗು ಶೆಟ್ಟಿ ಸಮುದಾಯ ಹೀಗೆ ಕರೆಯುತ್ತಾರೆ. ಅಲ್ಲಿ ವಿವಿಧ ಉಪ ಜಾತಿ, ಉಪ ಪಂಥಗಳು ಅಥವಾ ೨೪ ಮನೆ ತೆಲುಗು ಶೆಟ್ಟಿಗಳ ನಡುವೆ ಕುಲಗಳು ಮತ್ತು ವಿಭಿನ್ನ ಹೆಸರುಗಳನ್ನು ಗುರುತಿಸಲಾಗಿದೆ:
೨೪ ಕೆಳಗಿನ ೨೪ ತೆಲುಗು ಚೆಟ್ಟಿಯಾರ್ ರಲ್ಲಿ ಮನೆಗಳು. ಅದರ ೮ ಮನೆ ಮತ್ತು ೧೬ ಮನೆ ಗೆ ಮೊಕದ್ದಮೆಯಲ್ಲಿ ಮಾಡಲಾಗಿದೆ. ಕೆಳಗಿನ ಪ್ರತಿಯೊಂದು ಮನೆಯ ಹೆಸರನ್ನು ಹೊಂದಿವೆ.
ವಿವಾಹ ಸಿದ್ಧತೆ :ಮದುವೆ ಎಂಬ ಈ ಪವಿತ್ರ ಕಾರ್ಯಕ್ರಮ ನಡೆಯುವುದು ಹೆಣ್ಣಿನ ಮನೆಯಲ್ಲಿ, ಅಥವಾ ಮದುಮಗಳ ತಂದೆ ತಾಯಿಯ ಜವಾಬ್ದಾರಿಯಲ್ಲಿ. ಮದುವೆಯ ಕಾರ್ಯಕ್ರಮದಲ್ಲಿಯೂ, ಮುಂಚಿನ ದಿನ ಮೊದಲು ನಾಂದಿ ಇಡುವ ಕಾರ್ಯಕ್ರಮ. ಬೆಳಿಗ್ಗೆ ಮುಂಚೆ ಗಣಪತಿ ಪೂಜೆ , ಮದುಮಗಳಿಗೆ ಅರಿಸಿನ- ಎಣ್ಣೆ, ಆರತಿ, ಮಂಗಳಸ್ನಾನ, ತಂದೆ- ತಾಯಿಯರೂ ಸ್ನಾಮಾಡಿ, ನಾಂದಿ ಹೋಮ, ಬಿತ್ತಕ್ಕಿ ದೀಪ ಇಡುವುದು. ನಂತರ ಮಂಗಳಾಕ್ಷತೆ ಕಲಸಿ ಊರು ಕರೆಯುವುದು. ಮನೆಯವರು ಅಥವಾ ಹತ್ತಿರದ ಸಂಬಂಧಿಕರು ಒಬ್ಬರು ಗಂಡಸರು ,ಒಬ್ಬರು ಹೆಂಗಸರು ಮಂಗಳಾಕ್ಷತೆ ಕೊಟ್ಟು ಊರಿನ ಎಲ್ಲಾ ಜಾತಿ-ಬಾಂಧವರನ್ನು ದೊನ್ನೆ -ಬಾಳೆ, ತರಕಾರಿ ಹೆಚ್ಚುವುದು, ನಾಂದಿ, ವಿವಾಹದ ಎಲ್ಲಾ ಕಾರ್ಯಕ್ರಮಗಳಿಗೂ ಬರಬೇಕೆಂದೂ, ಸಹಕರಿಸಿ ಕಾರ್ಯವನ್ನು ನಡೆಸಿ ಕೊಡಬೇಕೆಂದು, ಗಂಡಸರನ್ನೂ, ಹೆಂಗಸರನ್ನೂ ಕರೆಯಬೇಕು. ಸಾಮಾನ್ಯವಾಗಿ ಇದನ್ನು ಮೊದಲೇ ಗ್ರಾಮಸ್ತರಿಗೆ ಹೇಳಿರಬೇಕು. ಇತರೆ ಜಾತಿಯವರಿಗೂ, ತೋರಣ ಕಟ್ಟುವವರಿಗೂ ಹೇಳಿರಬೇಕು.
ನಾಂದಿಯ ಸಮಯದಲ್ಲಿ ಹಿರಿಯರಿಗೂ ಸಂಬಂಧಿಕರಿಗೂ ಉಡುಗೊರೆ ಮಾಡಬೆಕು. ಅದೇ ದಿನ ಸ್ತ್ರೀ ಸಂಸ್ಕಾರ -ನಾಮಕರಣ ಇತ್ಯಾದಿ ಕಾರ್ಯಕ್ರಮವಿರುತ್ತದೆ. ರಾತ್ರಿ ಉದಕ ಶಾಂತಿ ಇರುತ್ತದೆ.
ಮದುವೆ ಕಾರ್ಯಕ್ರಮಕ್ಕೆ ಹೆಣ್ಣಿನ ಕಡೆಯವರು ಇಟ್ಟುಕೊಳ್ಳಬೇಕಾದ ಸಾಮಗ್ರಿಗಳು : ಅರಿಸಿನ ಕುಂಕುಮ, ಮಂಗಳಾಕ್ಷತೆ, ಅರಳುಕಾಳು, ತಂಬಿಟ್ಟು, ಪಂಚಕಜ್ಜಾಯ, ಬಿತ್ತಕ್ಕಿ-ದೀಪ (ಹರಿವಾಣ, ಕುಡಿಬಾಳೆ-೨, ಅಕ್ಕಿ, ಬೇಳೆಕಡಲೆ-ಹುರಿಕಡಲೆ, ಕಾಯಿ, ಎಲೆ-ಅಡಿಕೆ, ಹಣತೆ-ದೀಪ ), ಕುಡಿ ಬಾಳೆ, ಬಾಗಿನದ ವಸ್ತುಗಳು ( ಅಕ್ಕಿ, ಕಣ, ಕರಿಮಣಿ, ಕನ್ನಡಿ, ಹಣಿಗೆ, ಕಾಯಿ, ಅರಿಸಿನ, ಕುಂಕುಮ, ದುಡ್ಡು, ವೀಲೆಯದ ಎಲೆಪಟ್ಟಿ.) ಮದುಮಗಳಿಗೆ ಕೊಡುವ ವಸ್ತುಗಳನ್ನು ತುಂಬಿದ ಬಳುವಾರಿ ಪೆಟ್ಟಿಗೆ (ಬಳುವಾರಿ ಸಾಮಾನು ಪಟ್ಟಿಯನ್ನು ಪ್ರತ್ಯೇಕ ತಯಾರಿಸಿ ಇಟ್ಟುಕೊಂಡು ಅವನ್ನು ಪೆಟ್ಟಿಗೆಗೆ ಹಾಕಿ ಇಟ್ಟುಕೊಂಡಿರಬೇಕು) ಸೀರೆ, ಬಟ್ಟೆ, ಮದುವಣತಿಯ ಮೇಲುಹೊದಿಕೆ-ಹೊಲಿದು ಸಿದ್ಧಪಡಿಸಿದ್ದು, ಕನ್ನಡಿ ಕಳಸದ ಸಾಮಗ್ರಿಗಳು- ಎರಡು ಜೊತೆ ಎರಡೆರಡು ಕಣಗಿಲ ಹೂವಿನ ಮಾಲೆ, ವರನಿಗೆ ಕೊಡುವ ಮಧಪರ್ಕಕ್ಕೆ ಬೇಕಾದ ಬೆಳ್ಳಿ ಬಟ್ಟಲು, ಪಂಚೆ, ಪೇಟ, ಶಲ್ಯ, ಉಡುಗೊರೆ ವಸ್ತುಗಳು , ಪುರೋಹಿತರ ಪಟ್ಟಿಯ ಸಾಮಾನುಗಳು, ಸಾಕಷ್ಟು ಚಿಲ್ಲರೆ ನಾಣ್ಯ, ದಕ್ಷಣೆ, ಭೂರಿ ದಕ್ಷಿಣೆಗೆ ಹಣ , ನೆಂಟರು, ಸಂಬಂಧಿಕರಿಗೆ ಕೊಡಬೇಕಾದ ಉಡುಗೊರೆ ಸಾಮಾನುಗಳು, ಪಾಣಿಪಂಚೆಗಳು, ಟವಲುಗಳು, ಕೈ-ವಸ್ತ್ರಗಳು, (ತಲೆನೋವು, ಜ್ವರ, ವಾಂತಿ, ಬೇಧಿ, ಇವಗಳ ಚಿಕಿತ್ಸೆಗೆ ಬೇಕಾದ , ಪ್ರಥಮ ಚಿಕಿತ್ಸೆಗೆ ಬೇಕಾದ , ಸಾಮಾನ್ಯ ಔಷಧಿ ಮಾತ್ರೆಗಳು) ಇತ್ಯಾದಿ.
ಸಮಾವರ್ತನೆ : ಇದು ಮದುವೆಗೆ ಮುಂಚೆ ಗಂಡಿನ ಮನೆಯಲ್ಲಿ ನಡೆಯುವ ಕಾರ್ಯಕ್ರಮ.
ನಾಂದಿ : ಮದುಮಗನಿಗೆ ಅರಿಸಿನ -ಎಣ್ಣೆ, ಆರತಿ, ನಂತರ ಸಂಸ್ಕಾರ , ಮಂಗಳಸ್ನಾನ , ನಾಂದಿಯ ಹೋಮ-ಕಾರ್ಯಕ್ರಮ. ಅಕ್ಷತೆ ಕಲಸಿ ಊರು ಕರೆಯುವುದು , ಹಿರಿಯರಿಗೆ , ಸಂಬಂಧಿಕರಿಗೆ ಉಡುಗೊರೆ ಮಾಡುವುದು, ನಾಪಿತನಿಗೆ, ತೋರಣ ಕಟ್ಟಿದವರಿಗೆ ಮರ್ಯಾದೆ ಕೊಡುವುದು, ಊರಿನವರಿಗೆ ಮರ್ಯಾದೆ ಕೊಡುವುದು,
ನಂತರ ಸಮಾವರ್ತನೆಯ ಹೋಮ -ಅದರ ಕಾರ್ಯಕ್ರಮ, ಕಾಶೀಯಾತ್ರೆ ಮದುಮಗ ಹೊರಡುವ ಕಾರ್ಯಕ್ರಮ : ಕಾಶೀಯಾತ್ರೆಗೆ ಮದುಮಗ ಹೊರಡುವ ಮೊದಲು, ವರನ ತಾಯಿ ವರನಿಗೆ ಬಾಸಿಂಗವನ್ನು ಕಟ್ಟಿ, ಕಣ್ಣಿಗೆ, ಹಣೆಗೆ ಕಪ್ಪು ಹಚ್ಚಿ, ಕನ್ನಡಿ ತೋರಿಸಿ ಅಕ್ಷತೆ ಇಡಬೇಕು.
ಕಾಶಿ ಯಾತ್ರೆಗೆ ಹೋಗುವಾಗ ಸಾಲಾಗಿ ಏಳು ಕುಡಿ ಬಾಳೆ ಹಾಸಬೇಕು. ಅದರ ಮೇಲೆ ಅಕ್ಕಿ ಹಾಕಿ, ವರನು, ಕಾಶಿ ಗಂಟಿನೋಂದಿಗೆ ಅದರ ಮೇಲೆ ಏಳು ಹೆಜ್ಜೆ ನಡೆಯಬೇಕು. ಕಾಶಿ ಗಂಟಿನಲ್ಲಿ ಅಕ್ಕಿ, ಕಾಯಿ, ಬೇಳೆ, ತರಕಾರಿ ಇತ್ಯಾದಿ ಹಾಕಿ, ಹೊಸ ಪಾಣಿಪಂಚೆಯಲ್ಲಿ ಗಂಟು ಕಟ್ಟಿರಬೇಕು. ವರನಿಗೆ ಒಂದು ಜೊತೆ ಹೊಸ ಚಪ್ಪಲಿ ಅಥವಾ ಅಡಿಕೆ ಹಾಳೆಯದು ಹಾಕಬೇಕು. ಒಂದು ಛತ್ರಿಯನ್ನು ಇಟ್ಟುಕೊಳ್ಳಬೇಕು; ವರನು ಏಳು ಹೆಜ್ಜೆ ನಡೆಯುವಾಗ, ವರನ ಅಜ್ಜ ಅಥವಾ ಸೋದರಮಾವ ಛತ್ರಿಯ ನೆರಳು ತೋರಿಸಬೇಕು.
ವರನು ಇಲ್ಲಿಯ ವಿದ್ಯಾಭ್ಯಾಸ ಮುಗಿಸಿ ಮುಂದಿನ ವಿದ್ಯಾಭ್ಯಾಸಕ್ಕಾಗಿ ಕಾಶಿಗೆ ಹೊರಡುವ ಶಾಸ್ತ್ರ.
ಕಾಶಿ ಈಗಲೇ ಹೋಗುವುದು ಬೇಡ, ವಿವಾಹ ಮಾಡಿಕೊಂಡು ನಂತರ ಗೃಹಸ್ಥ ನಾಗಿ ಹೋಗಬಹುದು, ನಾನು ನಿನಗೆ ಹೆಣ್ಣನ್ನು ಕೊಡುತ್ತೇನೆ. ನನ್ನ ಸೋದರಿ ಮದುವೆಗೆ ಸಿದ್ದಳಾಗಿದ್ದಾಳೆ, ಎಂದು ವಧುವಿನ ಅಣ್ಣ ಅಥವಾ ತಮ್ಮ ವರನನ್ನು ತಡೆಯಬೇಕು. ವಧುವಿನ ಕಡೆಯವರು ಬರುವಾಗ ಮಂಗಳಾಕ್ಷತೆ, ಕನ್ಯಾರ್ಥನೆಯ ತೆಂಗಿನ ಕಾಯಿ, ಉಡುಗೊರೆಗೆ, ಒಂದು ಶಲ್ಯ ಅಥವಾ ಷರಟಿನ ಬಟ್ಟೆ ತರಬೇಕು. ವರನ ಗಂಟನ್ನು ಇಳಿಸಿದ ನಂತರ ವರನಿಗೆ ಅವನ್ನು ಕೊಡಬೇಕು. ಈ ಕಾಶಿ ಗಂಟನ್ನು ಇಳಿಸಿದ ವಧುವಿನ ಕಡೆಯವರಿಗೆ ವರನ ಕಡೆಯವರು ದಕ್ಷಿಣೆ ಮತ್ತು ಬಟ್ಟೆಯ ಉಡುಗೊರೆ ಮಾಡಬೇಕು. ವರನಿಗೆ ಅವನ ತಾಯಿ ಆರತಿ ಎತ್ತಬೇಕು. ವರನು ನಂತರ ಹಿರಿಯರೆಲ್ಲರಿಗೂ ನಮಸ್ಕಾರ ಮಾಡಬೇಕು. ಮಧ್ಯಾಹ್ನದ ಬ್ರಾಹ್ಮಣ ಭೋಜನಕ್ಕೆ ವರನೇ ಹಸ್ತೋದಕ ಹಾಕಬೇಕು.
ವರನ ಕಡೆಯವರು ಮದುವೆಗೆ ಹೆಣ್ಣಿನ ಮನೆಗೆ ದಿಬ್ಬಣ ತೆಗೆದುಕೊಂಡು ಹೋಗುವಾಗ, ತಮ್ಮ ಜೊತೆಯಲ್ಲಿ ಬಾಸಿಗ, ತೊಂಡಿಲು, ಅಕ್ಷತೆ, ಅರಿಸಿನ-ಕುಂಕುಮ, ಕಾಯಿ, ಅಕ್ಕಿ, ವಧುವಿಗೆ, ಸೀರೆಗಳು -ಬಂಗಾರ , ಹೂವು, ಎರಡು ಕಣಗಿಲ ಹೂಮಾಲೆ, ಬೇಳೆಕಡಲೆ, ಕೊಬ್ಬರಿ, ಎಲೆ-ಅಡಿಕೆ, ವರನ ಉಪಯೋಗಕ್ಕೆ ಬೇಕಾದ ಬೆಳ್ಳಿಯ, ಸಾಮಾನು,ಇತ್ಯಾದಿ ತೆಗೆದುಕೊಂಡು ಹೋಗಬೇಕು.
ಬೀಗಿತ್ತಿಯರು,ನಂಟಲಿ, ವಧು, ಉದ್ದ ಕುಂಕುಮ ಹಚ್ಚಬೇಕು, ಮೇಲು ಹೊದಿಕೆ ಇರಬೇಕು. ಬೀಗರು, ವರನಿಗೆ, ಹಣೆಗೆ ತಿಲಕ, ತಲೆಗೆ ಪೇಟ, ಶಲ್ಯ, ಕೊರಳಿಗೆ ಸರ ಇರಬೇಕು.
ಮದುವೆಗೆ ಮುಂಚೆ ವಧುವನ್ನು ದೇವರ ಮುಂದೆ ಕೂರಿಸಿ ಗೌರಿ ಪೂಜೆ ಮಾಡಿಸಬೇಕು. ಸೋದರಮಾವನ ಹೆಂಡತಿಗೆ, ದೊಡ್ಡಮ್ಮನಿಗೆ, ವಧುವಿನಿಂದ ಗೌರಿ ಬಾಗಿನ ಕೊಡಿಸಬೇಕು. ವಧು ಮಂಟಪಕ್ಕೆ ಹೊರಡುವ ಮುಂಚೆ, ಹಿರಿಯರಿಗೆ-ಸಂಬಂಧಿಕರಿಗೆ ನಮಸ್ಕಾರ ಮಾಡಬೇಕು. ಸೋದರ ಮಾವನ ಹೆಂಡತಿಗೆ ಕನ್ನಡಿ ಕಳಸ ಹಿಡಿದುಕೊಳ್ಳಲು ಕೊಡಬೇಕು. ಸೋದರ ಮಾವ ವಧುವನ್ನು ಮಂಟಪಕ್ಕೆ ಕರದು ತರಬೇಕು.
ವರ ಬಾಗಿಲಿಗೆ ಬಂದ ತಕ್ಷಣ , ಪುರೋಹಿತರು ಹಾನ ಮಾಡಿ ಚೆಲ್ಲಿ , ಕಾಯಿ ಸುಳಿಯ ಬೇಕು. ವರನ ಅಕ್ಕ ಅಥವಾ ತಂಗಿಗೆ ಅರಿಸಿನ ಕುಂಕುಮ ಹಚ್ಚಿ ಕನ್ನಡಿ ಕಳಸ ಕೊಡಬೇಕು. ವರನಿಗೆ ಆರತಿ ಎತ್ತಬೇಕು. ವಧವಿನ ತಂದೆ ವರನ ಕೈ ಹಿಡಿದು ವಿವಾಹ ಮಂಟಪಕ್ಕೆ ಕರೆದು ತರಬೇಕು. ವರ ಒಳಗೆ ಬರುವಾಗ , ನಡುಮನೆಯಲ್ಲಿ ವಧುವಿನ ತಾಯಿ ಕನ್ನಡಿ ಕಳಸ ಹಿಡಿದು ನಿಂತಿರಬೇಕು. ನಂತರ ಅದನ್ನು ಸೋದರ ಮಾವನ ಹೆಂಡತಿಗೆ ಒಪ್ಪಿಸಬೇಕು.
ವರನನ್ನು ಮಂಟಪದಲ್ಲಿ ಕೂರಿಸಿ ಮಂತ್ರ ಭಿನ್ನ ಮಾಡಿ ವರೋಪಚಾರ ಮಾಡಬೇಕು. ವರನಿಗೆ ತಮ್ಮ ಶಕ್ತಿಯ ಅನುಸಾರ ಬಟ್ಟೆ , ಬಂಗಾರ, ಬೆಳ್ಳಿಯನ್ನು ವಧುವಿನ ಸೋದರರಿಂದ ಕೊಡಿಸಬೇಕು. ವರನ ಪೂಜೆಯನ್ನು ವಧುವಿನ ತಂದೆ ತಾಯಿ ಮಾಡಬೇಕು. ವರನ ಪಾದ ತೊಳೆದು ಹಾಲು , ತುಪ್ಪ ಕುಡಿಸಬೇಕು. ನಂತರ ವರ ಮತ್ತು ನೆಂಟಲಿಯನ್ನು ದೇವರ ಮುಂದೆ ಕರೆದು ತರಬೇಕು. ಹಾಲು-ತುಪ್ಪ ಕುಡಿಸಿದ ಬೆಳ್ಳಿ ಲೋಟವನ್ನು ವರನಿಗೇ ಕೊಡಬೇಕು. ವರ, ತಾವು ತಂದ , ಸೀರೆ, ಬಂಗಾರ, ಕೊಬ್ಬರಿ, ಬೇಳೆಕಡಲೆ, ತೊಂಡಿಲು, ಮುಡಿ-ತೊಂಡಿಲು, ಎಲ್ಲವನ್ನೂ ಪೂಜೆ ಮಾಡಿ, ಗೌರಿಪೂಜೆ ಮಾಡುತ್ತಿರುವ ವಧುವಿಗೆ ಕಳಿಸಿಕೊಡಬೇಕು. ವಧುವಿಗೆ ತೊಂಡಿಲು ಕಟ್ಟಿ ಹೂವನ್ನು ಮಡಿಸಬೇಕು. ವರನನ್ನು ಮಂಟಪಕ್ಕೆ ಕರೆತಂದು ತೆರೆ ಹಿಡಿದ ನಂತರ, ವಧುವನ್ನು ಕರೆದು ತರಬೇಕು. ವಧುವನ್ನು ಮಂಟಪಕ್ಕೆ ಕರೆದು ತರುವ ಕೆಲಸ . ವಧುವಿನ ಸೋದರ ಮಾವನದು. ತೆರೆಯನ್ನು, ಎರಡೂ ಕಡೆಯ ಅಳಿಯಂದಿರು ಹಿಡಿಯಬೇಕು. ಮುಹೂರ್ತಕ್ಕೆ ಸರಿಯಾಗಿ, ಮಾಲೆ ಹಾಕಿಸುವುದು, ಕರಿಮಣಿ ಕಟ್ಟಿಸುವದು, ಧಾರೆ ಎರೆಸುವುದು ಪುರೋಹಿತರ ಕಾರ್ಯಕ್ರಮ. ವಧೂವರರಿಗೆ ಅಕ್ಷತೆ ಇಡಿಸಿ, ಕರ್ಣಾಭರಣವನ್ನು ಸೋದರತ್ತೆಯವರಿಂದ ಕೊಡಿಸಬೇಕು.
ಕರಿಮಣಿ ಕಟ್ಟುವಾಗ ಸಾಕ್ಷಿಯ ಸಂಕೇತವಾಗಿ ಮತ್ತು ಆಶೀರ್ವಾದದ ಸಂಕೇತವಾಗಿ, ಐದು ಜನರಿಗೆ ತಾಳಿಯನ್ನು ಮುಟ್ಟಿಸಬೇಕು - ಧಾರೆಯ ಅಕ್ಕಿಯನ್ನು ಹಾಕಲು ವಧುವಿನ ಹತ್ತಿರದ ಸಂಬಂಧಿಕರಾದ ದಂಪತಿಗಳು ಬರಬೇಕು. ಧಾರೆ ಅಕ್ಕಿ ಹಾಕಿದವರು ದಕ್ಷಿಣೆಯನ್ನು ಧಾರೆ ಗಿಂಡಿಗೆ ಹಾಕಬೇಕು.
ಕರಿಮಣಿ ಕಟ್ಟಿದ ನಂತರ ಸಪ್ತಪದಿ ತುಳಿದು , ಒಂದುಗೂಡಿಸಿ ಎಲ್ಲರ ಎದುರಿನಲ್ಲಿ, ಹೆಣ್ಣು ಒಪ್ಪಿಸಬೇಕು. ವಧುವಿನ ತಾಯಿ ಮತ್ತು ಓರಗಿತ್ತಿ ಸೇರಿ, ಮದುಮಕ್ಕಳಿಗೆ ಆರತಿ ಎತ್ತಬೇಕು.